#1130: Memindahkan Kornea Mata

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apakah hukum seseorang itu mendermakan kornea matanya selepas mati kepada orang lain yang buta? Mohon pencerahan. Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Secara umumnya, kornea merupakan tisu dalam organ mata yang memiliki karakteristik kuat dan tembus terhadap cahaya serta dapat memberi perlindungan kepada bahagian sensitif mata. Kornea mata sangat penting untuk membantu orang yang mengalami masalah penglihatan dan dengan bantuan penderma kornea yang telah meninggal dunia dapat menyelamatkan pesakit.
Pensyarah Kanan Jabatan Oftalmologi, Pusat Pengajian Sains Perubatan, Universiti Sains Malaysia, Profesor Madya Dr. Mohtar Ibrahim berkata, kesedaran pendermaan kornea dalam kalangan masyarakat masih lagi rendah kerana pandangan negatif terhadap pendermaan organ. Beliau berkata: “Ramai pesakit yang buta akibat kerosakan kornea memerlukan tisu kornea gantian dari mereka yang telah meninggal dunia kerana kornea gantian tidak dapat diproses dari bahan sintetik malah tiada bank kornea yang berfungsi sepenuhnya bagi mendapatkan kornea gantian untuk pesakit.”
Dr. Abd al-Salam Dawud al-‘Ubadi menyatakan bahawa
Da’irah al-Ifta’
 Jordan pernah ditanya berkenaan hukum syara’ berkenaan hukum seseorang itu mendermakan kornea matanya selepas mati untuk didermakan kepada rakyat lain yang buta.
Maka pihaknya menjawab sebagaimana yang dinukilkan daripada laman rasmi
Da’irah al-Ifta’ Jordan
 dan juga daripada
Majallah Majma’ al-Fiqh al-Islami
 (4/284): “Kaedah syarak mengharuskan pemindahan kornea mata penderma yang sudah mati kepada penerima buta atau mempunyai risiko penglihatan, berdasarkan syarat-syarat yang berikut:
Penderma itu telah dipastikan kematiannya.
Kadar kejayaan pembedahan yang tinggi menurut pandangan doktor pakar.
Penderma telah mendermakan kornea sebelum meninggal dunia, atau telah mendapat kebenaran daripada waris penderma selepas kematian.
Antara hujah syarak bagi menyokong pandangan ini adalah:
Pertama:
Pemindahan organ manusia yang sudah meninggal dunia kepada penerima yang masih hidup menepati syariat Islam yang mewajibkan untuk menjaga nyawa manusia.
Kedua:
Tidak syak lagi bahawa kebutaan adalah sifat yang memudaratkan manusia dan menghilangkan mudarat ini ialah tuntutan syarak, seterusnya membenarkan pemindahan kornea mata penderma yang sudah meninggal dunia kepada penerima yang masih hidup.
Perkara ini selari dengan beberapa kaedah syarak seperti:
Kaedah Pertama:
الضَّرُورَاتُ تُبِيحُ الْمَحْظُورَاتِ
Maksudnya:
 “
Keadaan dharurat mengharuskan perkara-perkara yang asalnya haram.”
Kaedah Kedua:
الضَّرُورَةُ تُقَدَّرُ بِقَدْرِهَا
Maksudnya:

“Kemudaratan itu dinilai berdasarkan tahap keperluan”
Kaedah Ketiga:
لَا يُنْكَر ارْتِكَابَ أَخَفِّ الضَّرَرَيْنِ
Maksudnya:
“
Tidak diingkari pemilihan mudarat yang lebih ringan antara dua mudarat”
Ketiga:
Mengambil kornea mata untuk ditransplan ke mata penerima tidak termasuk dalam kategori
muthlah
 kerana
muthlah
 yang dilarang oleh Nabi SAW ialah perbuatan yang bertujuan penghinaan dan merendahkan maruah si mati. Namun, pendermaan kornea adalah suatu penghormatan kepada penderma kerana ia membuka pintu kebaikan dan pahala kepadanya, malah ia juga merupakan suatu penghormatan kepada penerima yang dapat melihat dan membantunya menikmati nikmat Allah SWT melalui penglihatan dan kesyukuran. Oleh sebab itu, para ulama membenarkan pembedahan perut ibu mengandung yang telah mati bagi menyelamatkan janin dalam kandungan yang mempunyai kemungkinan untuk hidup. Begitu juga dengan membedah saluran pemakanan seseorang yang menelan harta orang lain. Para ulama berhujah bahawa:
إِنَّ حُرْمَةَ الحَىِّ، وحِفْظَ نَفْسِه، أوْلَى مِن حِفْظِ الميِّتِ عَنِ الـمُثْلَةِ
Maksudnya:

“Kehormatan orang yang hidup dan menjaga nyawa mereka lebih utama daripada menjaga orang mati daripada perbuatan muthlah.”
 (Lihat
al-Mughni
, 3/482)
Hal ini berdasarkan firman Allah SWT:
وَمَا يَسْتَوِي الْأَحْيَاءُ وَلَا الْأَمْوَاتُ
Maksudnya:

“Tidak akan sama kedudukan antara orang hidup dengan orang mati.”
(Surah Fatir: 22)
Keempat:
Syariat Islam sentiasa mengajak kepada rawatan sebagaimana sabda Rasulullah SAW:
إِنَّ اللَّهَ أَنْزَلَ الدَّاءَ وَالدَّوَاءَ، وَجَعَلَ لِكُلِّ دَاءٍ دَوَاءً، فَتَدَاوُوا، وَلَا تَدَاوُوا بِحَرَامٍ
Maksudnya:

“Sesungguhnya Allah SWT mencipta penyakit dan ubat, Dia menjadikan setiap penyakit mempunyai ubat. Maka, berubatlah dan jangan kamu berubat dengan (perkara atau benda) haram.”
Riwayat Abu Dawud (3874); Ulama berbeza pendapat berkenaan hukum hadith ini. Ibn al-Mulaqqin menilai sanadnya sebagai sahih. (Lihat
Tuhfah al-Muhtaj
, 2/9). Imam al-Nawawi pula berpendapat, sanadnya adalah
dhaif
(Lihat
al-Majmu‘
, 5/106). Hadith ini mempunyai
syawahid
yang bertaraf
marfu‘
 dan
mauquf
sebagaimana dalam
al-Talkhis al-Habir.
Pemindahan kornea mata daripada penderma mati kepada penerima hidup termasuk dalam kategori berubat.
Kelima:
Pendermaan kornea mata kepada orang yang kehilangan penglihatan termasuk dalam kategori sedekah yang digalakkan oleh syariat Islam supaya melakukannya kepada orang lain. Keperluan orang buta kepada penglihatan lebih tinggi berbanding keperluan orang miskin kepada harta atau makan dan minum.
Rasulullah SAW bersabda:
مَنْ نَفَّسَ عَنْ مُؤْمِنٍ كُرْبَةً مِنْ كُرَبِ الدُّنْيَا نَفَّسَ اللَّهُ عَنْهُ كُرْبَةً مِنْ كُرَبِ يَوْمِ الْقِيَامَةِ، وَمَنْ يَسَّرَ عَلَى مُعْسِرٍ يَسَّرَ اللَّهُ عَلَيْهِ فِي الدُّنْيَا وَالآْخِرَةِ. . وَاللَّهُ فِي عَوْنِ الْعَبْدِ مَا كَانَ الْعَبْدُ فِي عَوْنِ أَخِيهِ
Maksudnya:

“Sesiapa yang melepaskan kesusahan mukmin daripada kesusahan dunia, Allah SWT akan melepaskannya daripada kesusahan pada Hari Akhirat. Sesiapa yang memudahkan orang yang susah, Allah SWT akan memudahkan urusannya di dunia dan akhirat. Sesiapa yang menutup aib seseorang muslim, Allah SWT akan menutup aibnya di dunia dan akhirat. Allah SWT akan sentiasa menolong hamba-Nya selagimana dia menolong saudaranya
.”
Riwayat Muslim (2699), Abu Dawud (1455), al-Tirmizi (2954), Ibn Majah (225) dan Ahmad (7427).
Selain daripada itu, Majlis Fatwa Kebangsaan yang bersidang pada 23 dan 24 Jun 1970 juga ada membincangkan pemindahan organ, secara khusus pemindahan jantung dan mata.
Persidangan telah memutuskan bahawa pemindahan jantung dan mata orang yang telah meninggal dunia kepada orang yang masih hidup adalah dibenarkan (harus) dalam Islam
, dengan pertimbangan-pertimbangan berikut:
Dalam keadaan mendesak dan mustahak, bahawa nyawa penerimanya bergantung pada pemindahan anggota itu dan pemindahannya difikirkan berjaya.
Dalam pemindahan jantung, kematian penderma telah dipastikan terlebih dahulu.
Tindakan-tindakan yang sewajarnya hendaklah diambil supaya tidak ada pembunuhan manusia dan perdagangan anggota-anggotanya.
Kebenaran hendaklah diperoleh daripada penderma-penderma sebelum pemindahan sebarang anggota (dalam kematian biasa) atau daripada kaum keluarga (dalam kematian akibat kemalangan).
Hukum keharusan menderma dan memindahkan organ juga tertakluk kepada syarat-syarat yang pada prinsipnya menjaga pelbagai kepentingan selaras dengan kehendak syariat Islam, iaitu:
Tidak menyebabkan penderma (yang masih hidup) menanggung kemudaratan pada dirinya seperti mati atau cacat (hilang pendengaran, penglihatan dan kemampuan untuk bergerak).
Pemindahan berlaku dengan izin penderma berkenaan.
Keizinan berkenaan berlaku dalam keadaan penderma memiliki kelayakan penuh untuk melakukannya. Atas sebab ini, keizinan tidak boleh diberi oleh kanak-kanak, orang gila atau orang yang dipengaruhi oleh tekanan, paksaan atau kekeliruan.
Tidak berlaku dengan cara yang mencabul kehormatan manusia seperti melibatkan urusan jual beli. Sebaliknya ia perlu dilakukan berasaskan keizinan dan pendermaan semata-mata.
Para doktor yang melakukan urusan pemindahan berkenaan mempunyai asas keilmuan yang cukup untuk membuat pertimbangan baik buruk terhadap penderma dan penerima berdasarkan prinsip maslahah (kebaikan) dan mafsadah (kerosakan) seperti yang terdapat dalam syariat Islam.
(Lihat
Pemindahan Organ dari Perspektif Islam
, terbitan KKM, hlm. 16-17)
Begitu juga dalam Fatwa Negeri Perlis yang dikeluarkan pada 6 November 1965 menyatakan bahawa
hukum mengambil mata orang yang telah mati adalah harus sekiranya mereka memberi persetujuan sebelum meninggal dunia.
Dengan melakukan hal yang demikian, penderma dapat memberi pertolongan sesama manusia bagi memulihkan penglihatan penerima yang cacat. Ia bertujuan murni dan berfaedah dalam kehidupan penerima. Memberi pertolongan dengan cara yang demikian bukan bererti menghina atau tidak menghormati si mati. Agama mengharuskan perbuatan ini kerana tujuan yang lebih besar faedahnya. (Lihat
Pemindahan Organ dari Perspektif Islam
, terbitan KKM, hlm. 17).
Kesimpulannya
Berdasarkan kepada perbahasan dan perbincangan di atas, kami berpendapat bahawa seseorang itu diharuskan untuk mendermakan kornea matanya selepas dia meninggal dunia kepada orang lain yang buta dengan syarat perkara tersebut sudah mendapat keizinannya sebelum meninggal dunia. Walau bagaimanapun keharusan tersebut tertakluk kepada syarat-syarat yang telah digariskan dan disebutkan sebelum ini dalam perbincangan di atas.
Penjelasan lanjut berkaitan topik pendermaan organ ini bolehlah merujuk kepada e-buku kami yang bertajuk, “
Pemindahan & Pendermaan Organ dalam Islam
” di laman sesawang Maktabah al-Bakri.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 22 Mac 2023 bersamaan 29 Syaaban 1444H


#1139: Doa Terbaik Ketika Berbuka

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh Datuk sarankan doa apa yang terbaik ketika berbuka puasa?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Sebaik-baik doa adalah apa yang diajar oleh Rasulullah SAW ketika berbuka iaitu mohon pahala. Hal ini berdasarkan hadith Nabi SAW:
ذَهَبَ الظَّمَأُ وَابْتَلَّتْ الْعُرُوقُ وَثَبَتَ الْأَجْرُ إنْ شَاءَ اللَّهُ تَعَالَى
Maksudnya: “
Telah hilanglah dahaga, urat-urat telah basah, dan telah terhasil pahala, insyaAllah.”
 Sunan Abi Dawud (2357)
Menurut Imam Ibn Hajar al-Haitami dan Imam Ramli, doa ini dibaca sejurus selepas berbuka (عقب), bukan sebelumnya. (Lihat Imam Ibn Hajar al-Haitami dalam
Tuhfatul Muhtaj
, 3/435 dan Imam Ramli dalam
Nihayatul Muhtaj
, 3/183. Doa-doa ini turut disebut oleh Imam Nawawi dalam kitabnya
Al-Azkaar
)
Begitu juga, hendaklah kita berdoa kepada Allah SWT untuk mendapat keampunan-Nya. Ini berdasarkan doa ‘Abdullah ibn ‘Amru R.Anhuma sewaktu berbuka puasa:
اللَّهُمَّ إِنِّي أَسْأَلُكَ بِرَحْمَتِكَ الَّتِي وَسِعَتْ كُلَّ شَىْءٍ أَنْ تَغْفِرَ لِي
Maksudnya: “
Wahai Allah, sesungguhnya aku memohon dengan rahmat-Mu yang meliputi segala perkara, agar Engkau mengampuniku.”
Sunan Ibn Majah (1753)
Walaupun begitu, kita boleh berdoa sebarang keperluan yang kita harapkan di hadapan Allah SWT ketika berpuasa atau berbuka puasa. Allah SWT amat menyukai hamba-hamba-Nya yang sentiasa berdoa, memohon dan bermunajat kepada-Nya.
Semoga Allah SWT menjadikan kita hamba-Nya yang sentiasa berdoa kepada Allah SWT dan keyakinan kita Allah SWT pasti mustajabkannya. Amin.
Bertarikh: 23 Mac 2023 bersamaan 1 Ramadhan 1444H


#114 Solat Mendukung Anak Kecil

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah Rasulullah SAW pernah melakukan solat sambil mendukung bayi atau anak kecil?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menjawab persoalan ini, kami nyatakan dengan sebuah hadis yang diriwayatkan daripada Abu Qatadah al-Ansari R.A, beliau berkata:
أَنَّ رَسُولَ اللَّهِ صلى الله عليه وسلم كَانَ يُصَلِّي وَهْوَ حَامِلٌ أُمَامَةَ بِنْتَ زَيْنَبَ بِنْتِ رَسُولِ اللَّهِ صلى الله عليه وسلم وَلأَبِي الْعَاصِ بْنِ رَبِيعَةَ بْنِ عَبْدِ شَمْسٍ، فَإِذَا سَجَدَ وَضَعَهَا، وَإِذَا قَامَ حَمَلَهَا
Maksudnya:
Sesungguhnya Rasulullah SAW pernah menunaikan solat dalam keadaan baginda memikul/mendukung Umamah Binti Zainab Binti Rasulillah SAW
[1]
, dan dia merupakan anak kepada Abu al-‘As bin Rabi’ah bin ‘Abd Syams. Apabila baginda sujud, baginda meletakkannya. Dan apabila baginda berdiri, baginda mendukungnya
.
[2]
Begitu juga berdasarkan sebuah riwayat lain yang juga daripada Abu Qatadah R.A, beliau berkata:
رَأَيْتُ رَسُولَ اللَّهِ صلى الله عليه وسلم يَؤُمُّ النَّاسَ وَهُوَ حَامِلٌ أُمَامَةَ بِنْتَ أَبِي الْعَاصِ عَلَى عَاتِقِهِ فَإِذَا رَكَعَ وَضَعَهَا وَإِذَا رَفَعَ مِنْ سُجُودِهِ أَعَادَهَا
Maksudnya: “
Aku melihat Rasulullah SAW menjadi imam kepada orang ramai dalam keadaan beliau mendukung Umamah binti Abi al-‘Ash di atas tengkuk Baginda. Apabila Baginda rukuk, baginda meletakkannya dan apabila Baginda bangun Baginda mengangkatnya semula
.”
[3]
Berdasarkan hadis di atas, kami melihat betapa tingginya sifat rahmat dan kasih sayang baginda SAW kepada cucu, kaum keluarga, serta anak-anak kecil. Ini yang dibawakan oleh Rasulullah dengan sifat baginda selaku
rahmatan lil ‘alamin
 iaitu rahmat bagi sekalian alam.
Imam al-Nawawi ketika mensyarahkan hadis ini, menyebut: Pada hadis ini terdapat dalil akan sahnya solat seseorang yang memikul anak Adam, atau haiwan yang suci seperti burung ataupun kambing dan selainnya. Selain itu, pakaian dan jasad anak-anak kecil adalah bersih sehinggalah dikenalpasti kenajisannya. Dan sesungguhnya perbuatan yang sedikit itu tidak membatalkan solat, serta perbuatan itu sekiranya dilakukan berkali-kali akan tetapi tidak secara berturutan, bahkan dilakukan secara berpisah (berasingan) tidak membatalkan solat. Dan pada hadis ini juga terdapat petunjuk akan sifat tawadhu’ bersama dengan kanak-kanak dan keseluruhan golongan yang lemah, menyayangi mereka serta saling berlemah lembut kepada mereka.
[4]
Menurut mazhab Imam al-Syafie, hadis ini menjadi dalil bahawa dibolehkan untuk memikul kanak-kanak kecil baik lelaki atau perempuan, dan juga haiwan yang suci di dalam solat fardhu dan juga solat sunat. Ia boleh dilakukan oleh imam dan juga makmum, serta orang yang solat sendirian.
[5]
Manakala Al-Hafiz Ibn Hajar al-Asqalani pula apabila mensyarahkan hadis ini berkata
: “Hadis ini menunjukkan akan keharusan membawa kanak-kanak masuk ke dalam masjid. Demikian juga harus menyentuh kanak-kanak kecil dan ia tidak memberi kesan kepada taharah (kesucian). Begitu juga sahnya solat bagi sesiapa yang memikul anak Adam, dan juga haiwan yang suci.”
[6]
Kesimpulan
Berdasarkan hadis-hadis yang telah kami sebutkan, jelas menunjukkan bahawa Rasulullah SAW memang pernah melakukan solat sambil memikul kanak-kanak. Walaupun begitu, hendaklah dipastikan kanak-kanak tersebut suci daripada najis serta kami cadangkan jika kanak-kanak tersebut akan menyukarkan seseorang itu untuk menunaikan solat apabila memikulnya, maka perlulah kanak-kanak itu diletakkan di bawah pemeliharaan individu yang berkelapangan untuk menjaganya pada ketika itu.
Wallahu a’lam.
Bertarikh: 13/11/2021 bersamaan 8 Rabiul Akhir 1443H
Nota Hujung:
[1]
 Umamah merupakan puteri Abu al-As bin al-Rabi’ bin Abd al-‘Uzza bin Abd al-Syams bin Abd Manaf bin Qushai. Ibunya adalah Zainab puteri Rasulullah SAW. Umamah adalah cucu pertama Rasulullah SAW. Sehingga wajar ia disebut sebagai kesayangan Nabi. Sebagaimana umumnya seorang datuk mendapatkan cucu pertama.
Dari sisi nasab, tentulah Umamah memiliki nasab terbaik. Beliau lahir dari keluarga terbaik. Datuknya manusia paling mulia. Dan neneknya, Ummul Mukminin Khadijah R.Anha, juga merupakan wanita terbaik di dunia dan akhirat. Dan ibunya adalah puteri sulung Nabi SAW. Sementara ayahnya, Abu al-As, adalah seorang lelaki Mekah yang dikenal memiliki akhlak mulia. Seorang pedagang yang jujur. Menunaikan hak-hak orang lain. Ia sangat menghormati dan cinta kepada mertuanya, Rasulullah SAW. Beliau sering berkunjung ke rumah ayah mertuanya itu kerana amat mengasihi pada Rasulullah SAW. Rasulullah SAW memujinya di depan para sahabat:
حَدَّثَنِي فَصَدَقَنِي، وَوَعَدَنِي فَأَوْفَى لِي …
Maksudnya: “Ia berkata padaku dengan jujur. Dan memenuhi janjinya padaku…”
Riwayat al-Bukhari (2943) dan Muslim (2449)
Diriwayatkan daripada Ummul Mukminin Aisyah R.Anha, bahawa Rasulullah SAW pernah diberikan sebuah kalung oleh seorang perempuan. Beliau bersabda:
لَأَدْفَعَنَّهَا إِلَى أَحَبِّ أَهْلِي إِلَيَّ
Maksudnya:
“Aku akan memberikan hadiah ini kepada keluargaku yang paling aku cintai.”
Aisyah pergi bersamanya. Kemudian Rasulullah SAW memanggil Umamah puteri Zainab, dan mengalungkan hadiah itu di lehernya (Lihat
al-Isti’ab fi Ma’rifati al-Ashab
 4/1789). Riwayat Ahmad dalam Musnadnya (6/101). Syeikh Syu’aib al-Arnauth menyatakan: sanadnya dhaif).
[2]
 Riwayat Al-Bukhari (516)
[3]
 Riwayat al-Nasa’i (827)
[4]
 Lihat
al-Minhaj Syarh Sahih Muslim,
5/198
[5]
 Lihat
al-Minhaj Syarh Sahih Muslim,
5/198
[6]
 Lihat
Fath al-Bari,
1/703


#1140: Bersegera Dalam Berbuka

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Benarkah kita disuruh bersegera dalam berbuka puasa?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Dalam menjawab persoalan ini, para ulama berpendapat berbuka dengan segera adalah sunat dan amat digalakkan.
Nabi SAW pernah bersabda:
لاَ يَزَالُ النَّاسُ بِخَيْرٍ مَا عَجَّلُوا الفِطْرَ
Maksudnya:
“Manusia akan sentiasa berada dalam kebaikan selama mana mereka menyegerakan berbuka puasa.”
Riwayat al-Bukhari (1957) dan Muslim (1098)
Berdasarkan kepada hadis ini, Syeikh Mustafa al-Bugha ada menyertakan komentarnya terhadap hadis ini, beliau menyatakan bahawa lafaz ‘لاَ يَزَالُ’ memberi makna bahawa mereka kekal dalam keluasan dan kerehatan sekiranya mereka berbuka setelah pasti terbenamnya matahari. Hal ini kerana, ia lebih memudahkan mereka dan menguatkan mereka untuk mengerjakan ibadah, begitu juga membolehkan mereka memperoleh ganjaran pahala tambahan oleh kerana pegangan mereka terhadap sunnah Rasulullah SAW. (Lihat
Sahih al-Bukhari Tahqiq: Muhammad Zuhair bin Nasir al-Nasir
, 3/36)
Al-Bujairimi mengulas hadis ini bahawa manusia atau umat Islam berada dalam kebaikan atas sebab perbuatan menyegerakan berbuka puasa adalah kerana sekiranya mereka melewatkan berbuka, maka mereka sebenarnya telah menyalahi sunnah, dan kebaikan tidak akan ada melainkan hanya dengan menuruti sunnah. (Lihat
Tuhfat al-Habib ‘ala Syarh al-Khatib
, 2/382)
Seterusnya, al-Syirbini menukilkan bahawa sunat menyegerakan berbuka apabila telah pasti matahari sudah terbenam berdasarkan kepada hadis sahih ini. Ia juga berlawanan dengan amalan penganut-penganut agama Yahudi dan Nasrani yang melewatkan berbuka puasa. (Lihat
Tuhfat al-Habib ‘ala Syarh al-Khatib
, 2/382) Oleh yang demikian, makruh hukumnya jika seseorang itu melewatkan berbuka puasa. (Lihat
al-Fiqh al-Manhaji ‘ala Mazhab al-Imam al-Syafi‘i
, 2/91) Begitu juga sekiranya dia sengaja melewatkan berbuka kerana merasakan bahawa perbuatan tersebut mengandungi fadilat tertentu, walhal tidak ada sebarang fadilat terhadap perbuatan tersebut, maka makruh juga hukumnya. (Lihat
Mughni al-Muhtaj Ila Ma‘rifat Ma‘ani Alfaz al-Minhaj
, 2/165) Namun begitu, sekiranya dia melewatkan berbuka atas sebab sebarang keuzuran, maka ia tidak mengapa. (Lihat
al-Mu‘tamad fi al-Fiqh al-Syafi‘i
, 2/187)
Kami katakan fitrah manusia apabila berada dalam kelaparan, perkara utama ialah makan dan minum. Justeru, ia memenuhi kehendak manusia selepas
imsak
atau menahan diri dari makan dan minum pada siang harinya. Dengan cara ini, Allah SWT yang mengetahui kehendak hamba-hamba-Nya dengan syariatnyamenggalakkan untuk bersegera dalam berbuka puasa melalui lisan Nabi-Nya SAW.
Wallahu a’lam.
Bertarikh: 23 Mac 2023 bersamaan 1 Ramadhan 1444H


#1141: Adab Berbuka Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apakah dia adab berbuka puasa yang dituntut dalam Islam?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Antara adab-adab berbuka puasa adalah seperti berikut:
Menyegerakan untuk berbuka puasa atau
ta’jil al-iftar
. Hal ini banyak disebut di dalam hadith-hadith Rasulullah SAW seperti hadith yang diriwayatkan daripada  Sahl bin S’ad RA dimana beliau berkata, Nabi SAW bersabda:
لا يَزَالُ النَّاسُ بِخَيْرِ مَا عَجَّلُوا الْفِطْرَ
Maksudnya:
“Manusia sentiasa dalam kebaikan selagi mereka menyegerakan berbuka puasa.”
Sahih al-Bukhari (1957) dan Sahih Muslim (1098)
Hadis ini menerangkan bahawa punca kebaikan dalam agama ialah mengikut sunnah Nabi SAW. Baginda SAW menyegerakan berbuka puasa. Ini menolak dakwaan ajaran-ajaran yang menyatakan melewatkan berbuka menambah pahala. Al-Tibi Rahimahullah berkata,”Barangkali sebab Allah menyukai mereka yang segera berbuka puasa ialah kerana apabila seseorang berbuka puasa sebelum solat, ia membolehkan dia menunaikan solat dengan dihadirkan hati (khusyuk). Selain itu, ia menyanggahi ahli bida’ah yang berpendapat wajib melewatkannya.” (Lihat
Kitab Syarh Mishkat al- Masabih
, 4/183)
Berbuka dengan
ruthob
 (buah kurma separuh masak), kurma atau air

terlebih dahulu. Inilah amalan Rasulullah SAW sendiri ketika berbuka puasa dengan
ruthob,
kurma atau air. Di dalam satu hadith dinyatakan, Anas bin Malik RA berkata:
كَانَ النَّبِيُّ صَلَى الله عَلَيْهِ وَسَلَّمَ يُفْطِرُ قَبْلَ أَنْ يُصَلِّيَ عَلَى رُطَبَاتٍ فَإِنْ لَمْ تَكُنْ رُطَبَاتٌ فَتُمَيْرَاتٌ فَإِنْ لَمْ تَكُنْ تُمَيْرَاتٌ حَسَا حَسَوَاتٍ مِنْ مَاءٍ
Maksudnya:
“Rasulullah SAW berbuka puasa sebelum bersolat dengan beberapa biji ruthob. Sekiranya tiada ruthob, maka baginda berbuka dengan beberapa biji tamar dan sekiranya tiada tamar, maka baginda meneguk beberapa teguk air.”
Riwayat Ahmad (12676) dan al-Tirmizi (696). Menurut beliau, hadith ini hasan.
Imam al-Mubarakfuri menyatakan: “Hadis ini menjadi dalil disunatkan berbuka puasa dengan
ruthob
. Sekiranya tiada, maka berbuka dengan tamar dan sekiranya tiada, maka dengan meneguk air.” (Lihat
Kitab Tuhfah al-Ahwazi
, 3/311)
Manakala dakwaan yang mengatakan bahawa ianya sunat untuk berbuka dengan buah- buahan yang lain jika tiada tamar tidak mempunyai sebarang dalil daripada sunnah Nabi SAW.
Bersederhana dalam makan dan minum ketika berbuka puasa. Elakkan daripada membazir
 kerana ia adalah saudara syaitan sebagaimana disebutkan di dalam nas al-Quran. Perkara ini jelas dinyatakan oleh Allah SWT di dalam al-Quran dimana Allah SWT berfirman untuk sentiasa bersederhana ketika kita makan atau minum:
وَكُلُوا وَاشْرَبُوا وَلَا تُسْرِفُوا ۚ إِنَّهُ لَا يُحِبُّ الْمُسْرِفِينَ
Maksudnya:
“Dan makanlah serta minumlah, dan jangan pula kamu melampau; sesungguhnya Allah tidak suka akan orang-orang yang melampaui batas.”
Surah al-A’raf (31)
Hal ini juga dinyatakan oleh Nabi SAW di dalam satu hadith daripada Miqdam bin Ma’di Karib RA, Nabi SAW bersabda:
مَا مَلَأَ آدَمِيٌّ وِعَاءً شَرًّا مِنْ بَطْنٍ بِحَسْبِ ابْنِ آدَمَ أُكُلَاتٌ يُقِمْنَ صُلْبَهُ فَإِنْ كَانَ لَا مَحَالَةَ فَثُلُثٌ لِطَعَامِهِ وَثُلُثٌ لِشَرَابِهِ وَثُلُثٌ لِنَفَسِهِ
Maksudnya:
“Anak adam itu tidak memenuhi suatu bekas yang lebih buruk daripada perutnya. Cukuplah bagi anak Adam itu beberapa suapan yang dapat meluruskan tulang belakangnya (memberikan kekuatan kepadanya). Sekiranya dia tidak dapat (berbuat demikan), maka satu per tiga untuk makanan, satu per tiga untuk minuman dan satu per tiga untuk pernafasan.”
Riwayat al-Tirmizi (2380). Menurut beliau, hadis ini hasan sahih. Al-Hafiz Ibn Hajar al-Asqalani dalam
 Fath al- Bari
 pula menyatakan hadis ini hasan.
Berdoa ketika berbuka. Terdapat banyak hadith yang menyarankan dan menyuruh kita untuk berdoa ketika berbuka puasa kerana ia adalah antara waktu yang mustajab untuk kita berdoa. Antaranya adalah hadith daripada Abdullah bin Amru bin al-‘As RA, Rasulullah SAW bersabda:
إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ
Maksudnya:
“Sesungguhnya bagi orang berpuasa itu doa yang tidak ditolak ketika dia berbuka.”
Riwayat Ibn Majah (345). Sanadnya pada nilaian hasan dan ke atas. Ishaq bin Abdullah al-Madani di
thiqah
kan oleh Abu Zu’rah dan disebut
saduq
 oleh al-Zahabi dalam al-Kasyif.
Oleh itu, kita boleh berdoa dengan apa sahaja doa yang kita hajati. Doa orang yang berpuasa mustajab kerana jiwanya telah dibersihkan daripada kotoran dosa dan syahwat. Justeru, al-Munawi menyebut: “Hadis di atas hanya untuk sesiapa yang telah menunaikan tanggungjawab berpuasa dengan menjaga lidah, hati dan anggota.” (Lihat
Faidh al-Qadir
, 2/500)
Terdapat doa yang dianjurkan oleh Nabi SAW ketika berbuka dan kita disunatkan membacanya. Menurut Ibn Umar RA, Rasulullah SAW apabila berbuka, Baginda SAW membaca:
ذَهَبَ الظَّمَأُ وَابْتَلْتِ الْعُرُوقُ وَثَبَتَ الْأَجْرُ إِنْ شَاءَ اللَّهُ
Maksudnya:
“Telah hilang dahaga, telah basah peluh (hilang kekeringan) dan telah tetap pahala, insyaAllah.”
Riwayat Abu Daud (2357). Sanadnya hasan.
Berdoa untuk orang yang menjamu berbuka puasa. Sebagai tanda ingatan dan terima kasih kita kepada orang yang menjamu kita berbuka puasa, kita juga disunatkan untuk mendoakan mereka yang menjamu kita berbuka puasa dengan doa yang Nabi SAW pernah mengajar kita. Menurut Anas bin Malik RA, Nabi SAW pernah datang ke (rumah) Sa’ad bin ‘Ubadah. Dia menghidangkan roti dan minyak. Baginda lalu makan dan membaca:
أَفْطَرَ عِنْدَكُمُ الصَّائِمُونَ، وَأَكَلَ طَعَامَكُمُ الأَبْرَارُ، وَصَلَّتْ عَلَيْكُمُ الْمَلاَئِكَةُ.
Maksudnya:
“Telah berbuka puasa di sisi kamu mereka yang berpuasa, telah makan makanan kamu mereka yang baik dan telah berselawat ke atas kamu para malaikat.”
Riwayat Abu Daud (3854), Ahmad (12429) dan al-Nasa’i dalam
al-Sunan al-Kubra
 (10129). Syeikh Syu’aib al-Arna’ut menyatakan isnadnya sahih dalam takhrij
Sunan Abi Dawud
 (2/368).
Telah membuat persediaan untuk solat Maghrib seperti berwudhuk dan memakai pakaian yang sesuai. Ini kerana selesai sahaja berbuka, antara 10 – 15 minit, maka hanya perlu berkumur-kumur dan terus boleh solat secara berjemaah pada awal waktu. Jika ini dapat dikekalkan dalam sebuah keluarga, maka sudah tentu keberkatan keluarga tersebut dari sudut menyusun masa dan memelihara solat pada awal waktu dapat dilaksnakan dengan sebaik mungkin. Begitu juga, memudahkan untuk pergi ke masjid sebelum waktu Isyak secara berjemaah dengan keluarga.
Semoga Ramadhan kali ini menjadikan kita dapat beramal dengan adab-adab ketika berbuka puasa.
Bertarikh: 23 Mac 2023 bersamaan 1 Ramadhan 1444H


#1142: Hikmah dan Adab Bersahur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh terangkan apakah hikmah bersahur serta nyatakan adab-adab bersahur?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Kami mulakan dengan sebuah hadith yang diriwayatkan oleh oleh Anas Bin Malik RA, bahawa Rasulullah SAW bersabda:
تَسَحَّرُوا، فَإِنَّ فِي السُّحُورِ بَرَكَةً
Maksudnya :
“Bersahurlah kamu, sesungguhnya pada sahur itu terdapat keberkatan.”
Sahih  al-Bukhari (1923) dan Muslim (1095)
Beza Sahur (السَّحور) dan Suhur (السُّحور)
Dalam hadith yang disebutkan, terdapat dua pandangan dalam kalimah sahur, iaitu, Sahur (السَّحور) dengan baris
fathah
 (baris atas) dan suhur (السُّحور) dengan baris
dhammah
 (baris depan).
Imam Ibn Hajar al-‘Asqalani menyebutkan dalam Fath al-Bari: “Kalimah Sahur adalah dengan baris
 fathah
 (السَّحور) dan
dhammah
 (السُّحور), kerana yang dimaksudkan dengan keberkatan adalalah ganjaran dan pahala, maka yang sesuai adalah dengan baris
dhammah
 kerana ianya adalah
masdar
(kata terbitan), dengan makna perbuatan bersahur atau keberkatan.” (Lihat
 Fath al-Bari
, 4/140)
Dalam kitab
 Lisan al-‘Arab
 karangan Ibn Mandzur, Sahur (السَّحور) membawa maksud makanan sahur dan minumannya. (Lihat
Lisan al-‘Arab
, oleh Ibn Mandzur, 4/351).
Imam al-Azhari berkata: “Sahur (السَّحور) ialah apa yang disahurkan dengannya pada waktu sahur daripada makanan atau susu atau apa-apa jenis makanan yang dimakan pada ketika itu. sebagai contoh, telah bersahur seorang lelaki makanan itu, iaitu memakannya. (Lihat
 Tahdzib al-Lughah
, oleh Muhammad bin Ahmad bin al-Azhari al-Harawi, 4/171-172).
Imam Ibn al-Athir pula menyebut: “Sahur (السَّحور) dengan baris
fathah
 ialah apa yang disahurkan daripada makanan dan minuman, Manakala suhur (السُّحور) dengan
dhammah
 adalah
masdar
 dan
fi’il
 (perbuatan) itu sendiri, dan kebanyakan yang diriwayatkan adalah dengan baris
fathah
, dan dikatakan yang tepat adalah dengan baris
dhammah
, kerana apabila huruf
sin
itu berbaris
fathah,
 ianya membawa maksud makanan. Manakala barakah, ganjaran dan pahala adalah pada perbuatan, bukan pada makanan.” (Lihat
al-Nihayah fi Gharib al-Hadith wa al-Athar
, oleh Ibn al-Athir, 2/347).
Imam al-Nawawi ketika mensyarahkan hadith menyatakan bahawa hadith ini menunjukkan galakan dalam bersahur. Telah berlaku ijma’ dalam kalangan ulama’ bahawa bersahur adalah sunat dan ia bukanlah wajib. Adapun keberkatan padanya bermaksud dengan bersahur akan menguatkan seseorang itu untuk berpuasa dan membuat seseorang itu bersemangat dengan bersahur.
Di samping itu, dengan bersahur akan membuat keinginan seseorang itu untuk berpuasa bertambah, disebabkan kurangnya kesusahan yang dialami bagi orang yang bersahur (disebabkan keberkatan bersahur). Ini adalah pendapat yang betul dan mu’tamad pada makna hadith ini. Dikatakan juga, keberkatan yang dimaksudkan adalah dengan berjaga malam, berzikir, berdoa pada waktu yang mulia iaitu waktu turunnya rahmat dan diqabulkan (diterima) doa dan istighfar.(Lihat
al-Minhaj
, 7/206) Kita juga disunatkan melewatkan bersahur dan mempercepatkan berbuka.
Ibn Hajar al-‘Asqalani dalam mensyarahkan hadith ini menyebut: “Berkat pada sahur terhasil daripada sudut yang pelbagai, iaitu mengikut sunnah, serta berlawanan dengan ahli kitab, dan ianya menguatkan tenaga untuk melakukan ibadah puasa, serta menambahkan semangat untuk berpuasa, menahan daripada perbuatan yang tidak baik disebabkan oleh lapar, penyebab memberi sedekah kepada yang meminta, dan sebab kepada berzikir dan berdoa, waktu mustajab untuk berdoa, dan waktu niat untuk berpuasa bagi yang lupa berniat sebelum tidur. (Lihat
 Fath al-Bari,
 4/140)
Justeru, keberkatan bersahur yang ditunjukkan dalam hadith ini terbahagi kepada dua jenis keberkatan:
Keberkatan Syar’iyyah:
 iaitu keberkatan dalam mengikut sunnah baginda Rasulullah SAW, mendapat ganjaran dan pahala, penyebab kepada berzikir, berdoa, beristighfar pada waktu sahur yang merupakan waktu yang mustajab doanya.
Keberkatan Badaniyah:
 iaitu keberkatan pada sahur tersebut memberikan bekalan nutrien dan tenaga kepada badan serta menguatkan semangat untuk berpuasa, dan menahan diri daripada melakukan perbuatan yang tidak baik disebabkan oleh lapar.
Semoga kita sentiasa bersahur pada setiap hari sebagai mukadimah untuk puasa kita di samping untuk meraih keberkatan serta doa daripada Allah dan malaikat-Nya. Daripada Abu Sa’id al-Khudri, sabda Rasulullah SAW:
السَّحُورُ أَكْلُهُ بَرَكَةٌ ، فَلاَ تَدَعُوهُ ، وَلَوْ أَنْ يَجْرَعَ أَحَدُكُمْ جُرْعَةً مِنْ مَاءٍ ، فَإِنَّ اللَّهَ عَزَّ وَجَلَّ وَمَلاَئِكَتَهُ يُصَلُّونَ عَلَى الْمُتَسَحِّرِينَ
Maksudnya: “
Makan pada waktu sahur adalah satu keberkatan. Jangan pernah kalian meninggalkannya walaupun hanya dengan satu tegukan air. Sesungguhnya Allah memberikan rahmat dan para malaikat pula mendoakan ke atas orang yang bersahur.”
Riwayat Imam Ahmad (11102), Ibn Abi Syaibah (9013) dan al-Tabarani dalam al-Mu’jam al-Ausat (8064). Syeikh Syuaib al-Arna’ut menyatakan hadith ini sahih dalam takhrij al-Musnad.
Bertarikh: 23 Mac 2023 bersamaan 1 Ramadhan 1444H


#1143: Teruskan Berpuasa Enam Ketika Dijamu?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Kita sedang puasa sunat, tetapi ada orang jemput menghadiri undangan ke rumahnya. Mana lagi afdhal? Berbuka puasa dan makan hidangan tuan rumah bagi menggembirakan hatinya atau teruskan berpuasa?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Kami nyatakan terlebih dahulu maksud puasa sunat iaitu puasa yang bukan wajib seperti puasa Ramadhan, puasa qadha, pausa nazar dan puasa kaffarah. Adapun, puasa sunat amat banyak. Antaranya, puasa sunat 6 Syawal, puasa sunat Arafah, puasa sunat hari Isnin dan khamis, puasa hari-hari putih iaitu 14, 15 & 16 bulan qamariyyah.
Orang yang berpuasa sunat, dia menjadi ketua untuk dirinya, sama ada dia meneruskan puasa atau dia berbuka. Ini berdasarkan hadith Nabi SAW:
الصَّائِمُ الْمُتَطَوِّعُ أَمِينُ نَفْسِهِ إِنْ شَاءَ صَامَ وَإِنْ شَاءَ أَفْطَرَ
Maksudnya:
 “Seseorang yang berpuasa sunat adalah pemegang amanah bagi dirinya, jika dia mahu dia boleh teruskan berpuasa, dan jika mahu dia juga boleh berbuka.”
Riwayat Tirmizi (732)
Walaupun begitu, yang afdhalnya seseorang itu jangan merosakkan puasa sunatnya, berdasarkan umum firman Allah SWT:
وَلَا تُبْطِلُوا أَعْمَالَكُمْ
Maksudnya:
“Dan janganlah kamu batalkan amal-amal kamu!”
Surah Muhammad (33)
Menjawab persoalan di atas, saya katakan meraikan kepada jemputan adalah baik di samping menyambung
silaturrahim
 dan menggembirakan hatinya. Akan tetapi, jika boleh untuk meneruskan puasa dan mengambil secara
take-away
sedikit makanan sebagai meraikan, alangkah baiknya. Tetapi jika dia mahu meraikan dan berbuka puasa maka tidaklah menjadi masalah dan boleh berpuasa pada hari lain di bulan Syawal sebagai contoh untuk puasa 6 yang belum lagi cukup.
Saya juga mengambil kesempatan agar pihak yang menjemput dalam
open house
 sebagai contoh, dapat meraikan rakan-rakan yang berpuasa agar boleh memikirkan untuk mengadakan jemputan pada sebelah malam atau waktu berbuka puasa. Bahkan ini jauh lebih baik kerana menjamu orang yang berbuka puasa di samping meraikan keadaannya yang tidak lagi serba salah.
Akhirnya keduanya, dapat merealisasikan kehendak untuk mengadakan
open house
dan yang berpuasa dapat menunaikan hajat tuan rumah dengan perasaan yang amat selesa. Semoga adab dalam menghormati tetamu dan meraikan tuan rumah dapat dilaksanakan sebaiknya.
Benarlah hadith Rasulullah SAW:
وَمَنْ كَانَ يُؤْمِنُ بِاللهِ وَالْيَوْمِ الآخِرِ فَلْيُكْرِمْ ضَيْفَهُ
Maksudnya:
“Barangsiapa yang beriman dengan Allah dan hari akhirat, maka hendaklah dia memuliakan tetamunya.”
Riwayat Bukhari (6475) dan Muslim (47)
Bertarikh: 24 Mac 2023 bersamaan 2 Ramadhan 1444H


#1144: Para Tabi’in Yang Pemurah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh Dato’ kisahkan berkenaan dengan tiga orang yang terkenal dengan sikap pemurah di zaman tabi’in?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Ibn Kathir dalam
al-Bidayah wa al-Nihayah
menceritakan kisah tokoh-tokoh dermawan pada zaman tabi’in:  Pada suatu hari, orang ramai duduk berbual di dalam Masjid al-Nabawi selepas mengerjakan solat Isya’. Salah seorang daripada mereka bertanya:
“Siapakah orang Arab yang paling dermawan era tabi’in ini?”
Seorang lelaki menjawab:
“Tabi’in paling dermawan adalah Abdullah Bin Jaafar Bin Abu Thalib, iaitu anak kepada Jaafar al-Thayyar.”
Seorang lagi menjawab:
“Orang Arab paling dermawan itu adalah Qais Bin Saad Bin Ubadah.”
Seorang lagi menjawab:
“Orang Arab paling dermawan ialah Urabah al-Ausi
.”
Mendengar apa yang diperkata oleh mereka itu, maka kaum Muslimin berkata:
“Kalau begitu hendaklah masing-masing dari kita datang menemui setiap tokoh dermawan tadi secara berasingan. Sebelum berjumpa dengannya untuk meminta-minta, hendaklah kita menampilkan diri seperti layaknya orang faqir. Setelah menjalankan tugas ini, kita hendaklah berjumpa kembali di tempat ini dan setiap orang akan menceritakan manakah di antara mereka yang lebih pemurah.”
Seorang yang ditugaskan menemui Abdullah bin Jaafar terlebih dahulu, dia memakai pakaian buruk dan compang-camping. Dia terus pergi untuk menemui Abdullah Bin Jaafar. Setibanya di Madinah, dia mendapati Abdullah Bin Jaafar sedang menunggang seekor kuda menuju ke Syam.
Lelaki itu terus menghalangi perjalanan Abdullah Bin Jaafar.
Melihat keadaan itu, Abdullah Bin Jaafar berkata:
“Sekiranya kamu mendatangiku ketika aku berada di Madinah, tentulah aku memberikan seluruh permintaan mu ini. Sekarang, harta yang ada pada diriku hanyalah seekor kuda dan sebilah pedang. Sedangkan aku hendak bermusafir ke Syam. Kalau begitu, ambil sajalah kuda ini. Demi Allah, mulai dari sekarang aku tidak akan menunggang kuda lagi.”
Abdullah Bin Jaafar kemudian duduk di bawah sebatang pohon menanti rombongan musafir yang menuju ke Syam dengan harapan mereka sudi membawanya ke negeri Syam.
Lelaki tadi terus mengambil kudanya dan kemudian membawa ke Mekah.
Manakala seorang yang ditugaskan meminta-minta kepada Qais Bin Sa’ad Bin Ubadah pula berangkat menuju ke rumah Qais. Setibanya di hadapan rumah Qais di Madinah, dia terus mengetuk pintu rumahnya dan tak lama kemudian seorang pembantu Qais datang menghampiri pintu dan bertanya:
“Siapakah yang mengetuk pintu dari luar?”
Lelaki tadi menjawab:
“Aku adalah lelaki faqir. Aku datang ingin berjumpa Qais.”
Pembantu tersebut berkata:
“Tuan saya sedang tidur. Tapi ambil sahaja seribu dinar ini untuk keperluanmu.”
Dalam hatinya berbisik dengan penuh  kehairanan:
“Seorang pembantu rumah berani menginfaqkan harta sebanyak seribu dinar, lantas bagaimanakah dengan Qais?”
Seorang lagi yang ditugaskan berjumpa Urabah Al-Ausi datang untuk meminta-minta kepadanya. Ketika itu, Urabah sedang keluar dari dalam rumahnya untuk mengerjakan solat ‘Asar dan ditemani oleh dua orang hamba sahayanya. Urabah adalah seorang buta dan sememangnya memerlukan dua orang bagi menuntun perjalanannya.
Lelaki tadi terus meminta-minta di hadapannya dengan berkata:
“Aku adalah seorang faqir dan aku datang menemuimu untuk meminta sesuatu kepadamu.”
Urabah menjawab:
“Demi Allah, sekarang ini aku sudah tidak memiliki apa-apa lagi, kerana banyaknya infaq yang telah ku lakukan kebelakangan ini. Tapi sudikah kau menerima dua orang hamba sahaya ini?”
Lelaki tadi menjawab:
“Kalau kamu berikan kepadaku dua hamba sahayamu ini, lantas siapa lagi yang akan menuntun perjalananmu menuju masjid nanti?”
Urabah menjawab:
“Biarlah aku berangkat sendiri menuju ke masjid.”
Lelaki tersebut terus mengambil dua hamba sahaya berkenaan dan kemudian membawanya pulang ke Mekah.
Ketiga-tiga lelaki tadi berhimpun di dalam Masjid al-Haram selepas mereka berjaya menjalankan tugasan masing-masing.
Setiap daripada mereka menceritakan:
“Abdullah Bin Jaafar sememangnya orang kaya dan dermawan. Dia pasti dikenang masyarakat Arab. Qais Bin Saad pula adalah seorang dermawan dan baik hati. Namun kedua-duanya tidaklah sehebat Urabah Al-Ausi. Ini adalah kerana walaupun dia seorang yang faqir dia masih lagi bersifat pemurah. Tambahan lagi, dia adalah seorang yang buta dan berjalan ke masjid tanpa sesiapa yang menuntunnya. “
(Lihat
al-Bidayah wa al-Nihayah
, 11/356)
Seorang penyair bersyair:
“ Aku lihat Urabah al-Ausi mengukir kehormatan;
        tanpa tandingan dan mereka pasti memujinya.
Jika bendera kemuliaan dan kehormatan dikibarkan;
        Pastilah Urabah orang yang pertama memegangnya.”

Sifat dermawan mesti mempunyai beberapa kriteria, antaranya:
Pertama:
Hendaklah seorang yang mendermakan hartanya ikhlas kerana Allah SWT. Jika populariti dan ingin dipuji sebagai matlamatnya, maka Allah SWT tidak akan memberikan keberkatan ke atas harta yang didermakan. Malah ia akan menjadi laknat dan seksa ke atas dirinya.
Kedua:
Tidak berlebihan di samping mengikuti cara yang diamalkan oleh ulama Salaf. Dengan erti kata lain, seseorang dalam mendermakan hartanya tidak dibenarkan membazir. Sebab sikap membazir adalah sahabat syaitan. Allah SWT berfirman:
وَلَا تُبَذِّرْ تَبْذِيرًا ﴿٢٦﴾ إِنَّ الْمُبَذِّرِينَ كَانُوا إِخْوَانَ الشَّيَاطِينِ ۖ وَكَانَ الشَّيْطَانُ لِرَبِّهِ كَفُورًا
Maksudnya:
 “Dan janganlah engkau membelanjakan hartamu dengan boros yang melampau. Sesungguhnya orang-orang yang boros itu adalah saudara-saudara Syaitan, sedang Syaitan itu pula adalah makhluk yang sangat kufur kepada Tuhannya”.
(Surah al-Isra’: 27)
Al-Tabari menukilkan bahawa Ibn Mas’ud berkata: Kami para sahabat Muhammad bersepakat bahawa ‘التَّبْذِيْرُ’ maksudnya menggunakan harta tidak pada haknya. (Lihat
Jami’ al-Bayan
, 16/623;
Ma’alim al-Tanzil
, 3/492)
Al-Syaukani berkata: ‘التَّبْذِيْرُ’ maksudnya menghamburkan harta, sebagaimana menghamburkan benih secara semberono/sembarangan tanpa memaksudkannya dengan sasaran tepat. Itu adalah pemborosan yang tercela dan melampaui batas yang dipandang baik secara syar’i dalam pengurusan harta. Atau menggunakan harta tidak secara hak walaupun hanya sedikit. (Lihat
Fath al-Qadir,

6/538)
Allah SWT berfirman lagi:
وَالَّذِينَ إِذَا أَنفَقُوا لَمْ يُسْرِفُوا وَلَمْ يَقْتُرُوا وَكَانَ بَيْنَ ذَٰلِكَ قَوَامًا
Maksudnya:
“Dan juga mereka (yang diredhai Allah itu ialah) yang apabila membelanjakan hartanya, tiadalah melampaui batas dan tiada bakhil kedekut; dan (sebaliknya) perbelanjaan mereka adalah betul sederhana di antara kedua-dua cara (boros dan bakhil) itu”.
(Surah al-Furqan: 67)
Syeikh Dr. Wahbah al-Zuhaili berkata: Yakni, apabila mereka menginfaqkan (harta), mereka tidak berlebihan dalam infaq mereka, mereka tidak berinfak yang melebihi batas kemampuan, dan tidak pula bakhil (kedekut) atau mengurangkan harta infaq yang menjadi hak mereka dan yang mesti mereka tunaikan dalam infaq. Akan tetapi, mereka menunaikan infaq dengan adil, tidak berlebihan, sesuai dengan keperluan dan sebaik-baik perkara adalah yang pertengahan (adil). (Lihat
al-Tafsir al-Munir
, 10/104)
 Allah SWT turut berfirman di dalam al-Quran:
وَلَا تَجْعَلْ يَدَكَ مَغْلُولَةً إِلَىٰ عُنُقِكَ وَلَا تَبْسُطْهَا كُلَّ الْبَسْطِ فَتَقْعُدَ مَلُومًا مَّحْسُورًا
Maksudnya:
 “Dan janganlah engkau jadikan tanganmu terbelenggu di lehermu, dan janganlah pula engkau menghulurkannya dengan sehabis-habisnya, kerana akibatnya akan tinggalah engkau dengan keadaan yang tercela serta kering keputusan”.
(Surah al-Isra’: 29)
Ketiga:
Hendaklah harta yang didermakan disalurkan kepada orang yang memerlukan. Ini kerana, ada sesetengah orang suka mendermakan hartanya, namun diberikan kepada orang-orang kaya dan sebenarnya mereka tidak memerlukannya. Ini merupakan salah satu daripada contoh sifat pemurah dan mendermakan harta bukan pada tempatnya. (Lihat
Ahasin al-Kalim Syarh al-Hikam,
2/48).
Wallahu a’lam.
Semoga sifat-sifat pemurah mereka dapat diikuti oleh generasi yang akan datang. Ini sudah tentu menatijahkan pelbagai bentuk kebaikan bahkan mendidik masyarakat secara realiti dan
waqi’i
dengan sifat-sifat yang terpuji seperti yang digambarkan di atas.
Bertarikh: 24 Mac 2023 bersamaan 2 Ramadhan 1444H


#1145: Bersetubuh Ketika Berpuasa Sunat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apabila seseorang bersetubuh di siang hari ketika dia berpuasa sunat, adakah dikenakan kifarat, contohnya ketika dia berpuasa sunat Syawal?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Kami nyatakan terlebih dahulu maksud puasa sunat iaitu puasa yang bukan wajib seperti puasa Ramadhan, puasa qadha, pausa nazar dan puasa kaffarah. Adapun, puasa sunat amat banyak. Antaranya, puasa sunat 6 Syawal, puasa sunat Arafah, puasa sunat hari Isnin dan khamis, puasa hari-hari putih iaitu 14,15 &16 bulan qamariyyah.
Orang yang berpuasa sunat, dia menjadi ketua untuk dirinya, sama ada dia meneruskan puasa atau dia berbuka. Ini berdasarkan hadith Nabi SAW:
الصَّائِمُ الْمُتَطَوِّعُ أَمِينُ نَفْسِهِ إِنْ شَاءَ صَامَ وَإِنْ شَاءَ أَفْطَرَ
Maksudnya:
 “Seseorang yang berpuasa sunat adalah pemegang amanah kepada dirinya, jika dia mahu dia boleh teruskan berpuasa, dan jika mahu dia juga boleh berbuka.”
Riwayat Tirmizi (732)
Walaupun begitu, yang afdhalnya seseorang itu jangan merosakkan puasa sunatnya, berdasarkan umum firman Allah SWT:
وَلَا تُبْطِلُوا أَعْمَالَكُمْ
Maksudnya:
“Dan janganlah kamu batalkan amal-amal kamu!”
Surah Muhammad (33)
Justeru, saya katakan siapa yang rosak puasanya dengan sebab jimak atau lainnya pada puasa sunat, maka tidak menjadi kesalahan ke atasnya dan dia tidak perlu qadha’ serta kifarah. Akan tetapi, supaya dia memperolehi pahala puasa 6 hari dalam bulan Syawal, hendaklah dia puasa pada waktu yang lain di bulan yang sama.
Wallahu a’lam.

Bertarikh: 24 Mac 2023 bersamaan 2 Ramadhan 1444H


#115 Cara Duduk Ketika Tasyahud Akhir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana cara duduk yang betul semasa kita duduk pada tahiyat akhir?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam isu ini, para fuqaha menyatakan bahawa terdapat dua jenis duduk yang dilakukan oleh seseorang ketika tahiyat akhir. Yang pertama adalah duduk
tawarruk
, dan keduanya adalah duduk secara
iftirasy
.
Kedua-dua cara duduk ini boleh dijelaskan seperti berikut:
Duduk
Tawarruk
: Seseorang itu duduk dalam keadaan tapak kaki kanannya berdiri tegak, dan jari jemari kaki kanannya menghadap ke arah kiblat. Manakala kaki kirinya dilipat ke arah kaki kanan, dan dia meletakkan bahagian punggungnya di atas lantai atau tanah.
Duduk
Iftirasy
: Seseorang itu duduk dengan meletakkan bahagian punggungnya di atas kaki kirinya. Manakala tapak kaki kanan itu ditegakkan jari jemarinya menghadap ke arah kiblat.
Duduk
tawarruk
 adalah duduk yang disunatkan ketika
tasyahhud
 akhir pada solat empat rakaat seperti Zohor dan Asar, demikian juga disunatkan pada solat tiga rakaat seperti solat Maghrib. Manakala duduk secara
iftirash
 pula, ia disunatkan ketika duduk di antara dua sujud, ketika
tasyhahhud
 awal bagi solat tiga rakaat dan empat rakaat, serta ketika
tasyahhud
 akhir bagi solat dua rakaat seperti solat subuh, solat tahiyyatul masjid, dan selainnya daripada solat-solat sunat.
Dalam mazhab Imam al-Syafie, tokoh-tokoh besar mazhab ini berpendapat bahawa duduk secara
tawarruk
 juga turut berlaku pada solat-solat dua rakaat.
Dalam
al-Mausu’ah al-Fiqhiyyah al-Kuwaitiyyah
 (16/270) ada menyatakan beberapa pendapat fuqaha mazhab berkenaan cara duduk ketika
tasyahhud
 yang kami nukilkan seperti berikut:
Pertama
, Mazhab Hanafi: Keadaan duduk bagi orang lelaki ketika
tasyahhud
 adalah secara
iftirasy
. Maka bagi orang perempuan pula adalah duduk secara
tawarruk
. Sama ada duduk tasyahhud awal ataupun tasyahhud akhir.
Kedua
, Mazhab Malik: Keadaan duduk ketika tasyahhud akhir adalah secara
tawarruk
. Mazhab ini juga turut berpandangan bahawa duduk tawarruk itu lebih didahulukan berbanding duduk
iftirasy
.
Ketiga
, Mazhab al-Syafi: Para fuqaha Syafieyyah menjelaskan bahawa tidak ditentukan cara duduk untuk mengatakan bahawa dengannya dianggap sah. Maka cara duduk yang bagaimana pun dianggap sebagai sah. Akan tetapi yang sunnah ketika duduk semasa akhir solat adalah duduk
tawarruk
, dan duduk yang kedua itu adalah secara
iftirasy
. Ini sebagaimana yang dikatakan oleh Imam al-Nawawi: “Bahkan apa cara duduk yang mampu dilakukan adalah sah, sama ada secara
tawarruk
 mahupun
iftirasy
. Tetapi yang menepati sunnah adalah dengan duduk
tawarruk
 pada akhir solat, dan duduk
iftirasy
 pada selainnya.”
[1]
Mazhab Syafieyyah berpandangan bahawa di antara duduk
tawarruk
 dan
iftirasy
, terdapat padanya perincian. Iaitu jika ia solat dua rakaat, maka duduk tasyahhud itu adalah secara
iftirasy
. Begitulah juga tasyahhud awal bagi solat-solat tiga dan empat rakaat. Manakala bagi solat tiga dan empat rakaat, duduk pada tasyahhud akhir adalah secara
tawarruk
.
Keempat
, Mazhab Hanbali: Golongan Hanabilah berpandangan bahawa keadaan duduk bagi orang lelaki semasa tasyahhud awal adalah secara
iftirasy
, manakala semasa tasyahhud akhir adalah secara
tawarruk
.
Kesimpulan
Setelah kami menyebutkan beberapa pendapat di atas, kami cenderung kepada pandangan bahawa posisi duduk adalah secara
tawarruk
 ketika tasyahhud akhir bagi solat tiga dan empat rakaat. Manakala bagi solat dua rakaat dan juga ketika tasyahhud awal bagi solat tiga dan empat rakaat, posisi duduk adalah secara
iftirasy
.
Kami juga menyatakan, hendaklah diraikan juga keadaaan sekeliling semasa duduk tersebut. Sekiranya keadaan saf itu sempit, manakala duduk secara
tawarruk
 ketika tasyahhud akhir itu hanya akan menyempitkan lagi ruang selain akan mengganggu jemaah yang berada di sebelahnya, maka pada ketika itu duduklah secara
iftirasy
 pada tasyahhud akhir.
Wallahu a’lam.
Bertarikh: 13/11/2021 bersamaan 8 Rabiul Akhir 1443H
[1]
 Lihat
al-Majmu’ Syarh al-Muhazzab,
1/429


#1150: Kelebihan Solat Berjemaah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apakah kelebihan solat berjemaah? Bagaimana prihatinnya salaf dalam menunaikan solat berjemaah?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Rasulullah SAW sepanjang hayatnya sentiasa solat berjemaah kecuali sakit yang membawa kepada kematiannya. Firman Allah SWT:
وَإِذَا كُنتَ فِيهِمْ فَأَقَمْتَ لَهُمُ ٱلصَّلَوٰةَ
Maksudnya :
“Dan apabila engkau (wahai Muhammad) berada dalam kalangan mereka (semasa perang), lalu engkau mendirikan sembahyang dengan (menjadi imam) mereka.”
Surah Al-Nisa’ (102)
Al-Khatib Al-Syarbini menyatakan :
“Perintah ini diturunkan ketika waktu perang, maka sudah semestinya lebih utama dilakukan ketika dalam keadaan aman.” (Lihat
Mughni Al-Muhtaj Ila Ma’rifah Alfaz Al-Minhaj,
 1/350)
Hadith daripada Abu Hurairah bahawa Nabi SAW bersabda :
صَلاَةُ الْجَمَاعَةِ أَفْضَلُ مِنْ صَلاَةِ الْفَذِّ بِسَبْعٍ وَعِشْرِينَ دَرَجَةً
Maksudnya :
“Solat secara berjemaah lebih baik daripada solat bersendirian sebanyak 27 darjat.”
Riwayat Muslim (1509)
Di dalam riwayat lain menyatakan :
صَلاَةُ الْجَمَاعَةِ أَفْضَلُ مِنْ صَلاَةِ أَحَدِكُمْ وَحْدَهُ بِخَمْسَةٍ وَعِشْرِينَ جُزْءًا
Maksudnya :
“Solat secara berjemaah lebih baik daripada solat kalian yang secara bersendirian sebanyak 25 bahagian.”
Riwayat Muslim (1504)
Imam Al-Nawawi menyebut bahawa sama ada 25 atau 27 bahagian adalah berdasarkan keadaan solat dan orang yang menunaikannya. Ada yang dapat 25 darjat dan ada yang dapat 27 berdasarkan kesempurnaan solatnya dan sejauh mana dia menjaga solat secara berjemaah. (Lihat
Al-Majmu’ Syarh Al-Muhazzab
, 4/183)
Ijmak
Telah berlaku ijmak di kalangan para sahabat bahawa solat secara berjemaah adalah sangat dituntut. Khususnya setelah Nabi dan para sahabat berhijrah ke Madinah. (Lihat
Mughni Al-Muhtaj Ila Ma’rifah Alfaz Al-Minhaj
, 1/350)
Jika ada yang mendirikan solat secara berjemaah yang paling kurang mempunyai sorang imam dan makmum, maka dia tetap akan mendapat ganjaran berdasarkan hadis. Ini termasuklah solat jemaah yang dilakukan suami bersama isteri, ketika di R&R dan lain-lain.
Namun begitu, solat berjemaah yang paling baik dan afdal adalah yang didirikan di masjid. Ini berdasarkan beberapa hadis Nabi SAW yang sangat mengambil berat akan solat berjemaah yang dilakukan di masjid.Antaranya :
Daripada Abu Hurairah R.Anhu, sabda Rasulullah SAW:
مَنْ غَدَا إِلَى الْمَسْجِدِ أَوْ رَاحَ أَعَدَّ اللَّهُ لَهُ فِى الْجَنَّةِ نُزُلاً كُلَّمَا غَدَا أَوْ رَاحَ
Maksudnya :
“Sesiapa yang pergi dan balik dari masjid, maka Allah akan menyediakan baginya tempat di syurga setiap kali dia pergi dan balik.”
Riwayat Muslim (1556)
Nabi SAW bersabda lagi di dalam sebuah hadis yang lain :
مَنْ تَطَهَّرَ فِى بَيْتِهِ ثُمَّ مَشَى إِلَى بَيْتٍ مِنْ بُيُوتِ اللَّهِ لِيَقْضِىَ فَرِيضَةً مِنْ فَرَائِضِ اللَّهِ كَانَتْ خَطْوَتَاهُ إِحْدَاهُمَا تَحُطُّ خَطِيئَةً وَالأُخْرَى تَرْفَعُ دَرَجَةً
Maksudnya :
“Sesiapa yang bersuci di rumahnya kemudian berjalan menuju ke salah satu dari rumah-rumah Allah (masjid) untuk menunaikan solat yang telah difardukan oleh Allah, maka kedua-dua langkahan kakinya itu salah satunya menghapuskan dosa dan yang lain mengangkat darjat.”
Riwayat Muslim (1553)
Nabi SAW secara terang menyebut bahawa solat fardu secara berjemaah di masjid lebih baik dari solat berjemaah di rumah. Nabi SAW bersabda :
فَصَلُّوا أَيُّهَا النَّاسُ فِي بُيُوتِكُمْ فَإِنَّ أَفْضَلَ الصَّلَاةِ صَلَاةُ الْمَرْءِ فِي بَيْتِهِ إِلَّا الْمَكْتُوبَةَ
Maksudnya :
“Wahai manusia solatlah (solat nafilah) di rumah kalian. Sesungguhnya sebaik-baik solat sunat bagi seseorang adalah di rumahnya kecuali solat fardhu.”
Riwayat Al-Bukhari (731)
Kata Al-Hafiz Ibnu Hajar Al-Asqalani yang dimaksudkan adalah solat lima waktu perlu didirikan di masjid. (Lihat
Fath al-Bari Syarh Sahih al-Bukhari
, 2/214)
Al-Khatib Al-Syarbini menyatakan yang paling baik adalah solat lima waktu di masjid (Lihat
Mughni Al-Muhtaj Ila Ma’rifah Alfaz Al-Minhaj
,1/351)
Nabi SAW pernah menyebut:
وَإِنَّ صَلاَةَ الرَّجُلِ مَعَ الرَّجُلِ أَزْكَى مِنْ صَلاَتِهِ وَحْدَهُ ، وَصَلاَتُهُ مَعَ الرَّجُلَيْنِ أَزْكَى مِنْ صَلاَتِهِ مَعَ الرَّجُلِ ، وَمَا كَثُرَ فَهُوَ أَحَبُّ إِلَى اللهِ تَعَالَى
Maksudnya :
“Solat seorang lelaki bersama lelaki yang lain lebih elok dari solat secara bersendirian. Dan solatnya bersama dua orang lelaki lebih elok dari solat bersama seorang lelaki. Dan lebih banyak itulah yang paling disukai oleh Allah SWT.”
Riwayat Abu Daud (554)
Nabi SAW memberikan amaran keras bagi sesiapa yang tidak hadir solat berjemaah di masjid. Sabda Nabi SAW :
لَقَدْ هَمَمْتُ أَنْ آمُرَ بِالصَّلَاةِ فَتُقَامَ ثُمَّ أُخَالِفَ إِلَى مَنَازِلِ قَوْمٍ لَا يَشْهَدُونَ الصَّلَاةَ فَأُحَرِّقَ عَلَيْهِم
Maksudnya :
“Sesungguhnya aku bertekad supaya solat didirikan kemudian aku akan pergi kepada setiap rumah seseorang yang tidak hadir solat berjemaah lalu akan aku perintahkan agar dibakar rumah mereka.”
Riwayat Al-Bukhari (2420)
Ibnu Mas’ud RA menyebut :
مَنْ سَمِعَ الْمُنَادِي ، ثُمَّ لَمْ يُجِبْ مِنْ غَيْرِ عُذْرٍ ، فَلاَ صَلاَةَ لَهُ
Maksudnya :
“Siapa yang mendengar azan akan tetapi tidak menyahutnya (pergi solat di masjid) tanpa uzur maka tiada solat baginya.”
Riwayat Ibn Abi Syaibah (3486) di dalam Al-Musannaf
Berdasarkan hadis-hadis dan athar yang telah dibentangkan, kami menyatakan bahawa solat berjemaah yang dilakukan di masjid adalah lebih baik. Ia juga lebih menetapi tujuan solat jemaahnya itu diperintahkan iaitu memupuk kasih sayang dan penyatuan antara muslim. Begitu juga mereka yang hadir menunaikan solat jemaah termasuk di dalam mereka yang sentiasa memakmurkan rumah Allah.
Firman Allah SWT:
إِنَّمَا يَعْمُرُ مَسَـٰجِدَ ٱللَّـهِ مَنْ ءَامَنَ بِٱللَّـهِ وَٱلْيَوْمِ ٱلْـَٔاخِرِ وَأَقَامَ ٱلصَّلَوٰةَ وَءَاتَى ٱلزَّكَوٰةَ وَلَمْ يَخْشَ إِلَّا ٱللَّـهَ ۖ فَعَسَىٰٓ أُو۟لَـٰٓئِكَ أَن يَكُونُوا۟ مِنَ ٱلْمُهْتَدِينَ
Maksudnya : “
Hanyasanya yang layak memakmurkan (menghidupkan) masjid-masjid Allah itu ialah orang-orang yang beriman kepada Allah dan hari akhirat serta mendirikan sembahyang dan menunaikan zakat dan tidak takut melainkan kepada Allah, (dengan adanya sifat-sifat yang tersebut) maka adalah diharapkan mereka menjadi dari  golongan yang mendapat petunjuk.”
(Surah Al-Taubah : 18)
Adapun, prihatinnya salaf di kalangan sahabat dan tabi’in berkenaan solat berjemaah amatlah banyak. Antaranya:
Abdullah bin Mas’ud RA berkata: “Pernah kami dapati ada lelaki yang dipapah oleh dua lelaki sehingga didirikan pada saf dek kerana sakit.” Tetapi dia tetap pergi menunaikan solat berjemaah, sekali pun dalam keadaan sakit dan uzur.
Abdullah bin Mas’ud RA juga berkata, “Berkenaan dengan generasi sahabat yang awal, di mana kamu dapati kami tidaklah sekali-kali ketinggalan solat berjemaah kecuali orang itu munafik yang dikenali tentang nifaknya atau kerana sakit. Jika dia sakit, dia akan dipapah oleh dua lelaki untuk menunaikan solat berjemaah.”
Riwayat Muslim.
Ibrahim al-Nakha’ie Rahimahullah berkata, “Adalah al-Aswad bin Yazid jika terluput solat jemaah di masjid kaumnya, nescaya beliau menggantungkan dua seliparnya (bermaksud berlari atau berjalan dengan cepat) dan mencari masjid-masjid yang lain untuk dia mendapatkan solat berjemaah.”
Imam al-Zahabi berkata, “Imam al-Rabani Abi al-Harith ‘Amir bin Abdullah bin al-Zubair, katanya, Mus’ab berkata, ‘Amir telah mendengar orang azan sedangkan dia sakit dalam keadaan nazak, dia berkata ‘Bawalah tanganku dan pimpinlah aku serta sandarkanlah aku sehingga aku dapat ke masjid dan aku sembahyang berjemaah.’ Lantas, dikata kepadanya, ‘Kamu sedang sakit.’ Jawabnya, ‘Aku dengar seruan Allah adakah aku tidak menjawabnya?’ Maka, mereka bawalah beliau untuk ke masjid. Kemudian, imam solat Maghrib dan pada rakaat yang pertama, kemudian dia sujud dan mati dalam sujud.” Semoga Allah SWT merahmatinya.
Kesimpulannya, jika solat jemaah didirikan selain daripada masjid maka ia tetap mendapat pahala berjemaah berdasarkan hadis. Ini kerana solat jemaah paling kurang ada seorang imam dan seorang makmum. Tidak kiralah di mana ia dilakukan. Namun begitu, paling baik dan lebih afdal untuk hadir solat berjemaah di masjid. Itu lebih menepati tujuan solat jemaah itu didirikan iaitu memupuk kasih sayang dan penyatuan antara muslim. Di samping memakmurkan rumah Allah SWT.
Bertarikh: 28 Mac 2023 bersamaan 6 Ramadhan 1444H


#1151: Sufyan al-Thauri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh ceritakan kisah Sufyan al-Thauri yang lari daripada Abu Ja’far al-Mansur?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Beliau ialah Sufyan Ibn Sa’id Ibn Masruq al-Thauri, dari keturunan Thaur Ibn Abdul Manaf. Beliau mempunyai pelbagai gelaran antaranya;
Amirul Mu’minin fi al-Hadith
 (Pemimpin orang beriman dalam hadis), pemimpin dalam takwa, Al Imam, dan Ketua Para Wali. Beliau dilahirkan di Kufah pada tahun 97 Hijrah.
Ayahnya, Sa’id Ibn Masruq al-Thauri adalah ulama’ terkemuka yang bersahabat dengan Imam al-Sya’bi dan Khaitsamah bin Abdul Rahman, 2 perawi terkenal di Kufah.
Sufyan al-Thauri hidup pada zaman 2 khalifah Abbasiyah iaitu Abu Ja’far al-Mansur dan al-Mahdi. Al-Mansur menawarkan Sufyan jawatan hakim, namun beliau tegas dan menolaknya. Alasan beliau menolak jawatan tersebut adalah kerana beliau adalah orang yang sangat tidak boleh untuk melihat sebarang kemungkaran dihadapannya. Beliau menjawab tawaran tersebut dengan berkata: “Sesungguhnya jika aku melihat sesuatu yang wajib bagiku untuk mengatakan kebenarannya, namun aku tidak boleh untuk melakukannya, maka aku akan kencing darah (sedih yang teramat sangat)”.
Jikalau beliau menerima jawatan hakim khalifah tersebut, sudah tentu beliau akan hidup dekat dengan istana dan tampuk pemerintahan di mana beliau akan melihat terlalu banyak  hal yang bertentangan dengan prinsipnya dan beliau akan merasa sangat sedih akan hal itu.
Khalifah al-Mansur tidak berpuas hati dengan keengganan al-Thauri dan terus meminta dan menekan agar al-Thauri menerima jawatan hakim tersebut. al-Thauri tetap berkeras dengan keputusannya. Lalu, al-Mansur mengeluarkan perintah untuk menangkapnya dan menawarkan ganjaran sebanyak sepuluh ribu dirham kepada sesiapa yang berjaya menangkap Sufyan. Apabila mendapat berita tentang arahan penangkapannya, al-Thauri segera melarikan diri menuju ke Yaman.
Semasa al-Thauri di dalam pelariannya dari ditangkap, beliau berpindah-randah ke beberapa negara termasuklah Yaman, Basrah, Iran dan Hijaz. Walaupun di dalam keadaan sukar dan cuba menyembunyikan diri daripada ditahan beliau tetap istiqamah dan terus menuntut ilmu.
Ada kisah menarik yang diriwayatkan oleh Abu Ahmad al-Zubairy tentang ujian yang menimpa Sufyan al-Thauri ketika melakukan pelarian ke Yaman. Dikisahkan satu ketika, Sufyan al-Thauri dituduh mencuri oleh sekumpulan orang, kemudian orang-orang tersebut membawanya ke hadapan pemimpin Yaman yaitu Ma’an bin Zaidah.
Mereka yang menuduh al-Thauri berkata kepada Ma’an, “Dia telah mencuri daripada kita.” Sufyan segera membantah dan berkata: “Aku tidak mencuri apa-apa,”
Ma’an berfikir panjang dan berkata, “Pulanglah kalian dan biar aku menyoalnya,”. Ma’an berpaling ke arah Sufyan dan bertanya, “Siapa namamu?”
“Abdullah bin Abdul Rahman (Hamba Allah anak dari Hamba Al Rahman)”, jawab al-Thauri berhelah untuk menyembunyikan identitinya.
“Demi Allah, sebutlah nasabmu!” Ma’an mendesak.
“Aku Sufyan bin Sa’id bin Masruq”
“al-Thauri?” Ma’an bertanya untuk memastikan.
“Ya, al-Thauri”
“Engkau adalah orang yang diburu oleh Amirul Mukminin!” Ma’an berkata.
“Ya, benar.” Jawab al-Thauri tenang.
Mendengar jawapan tersebut, Ma’an berfikir dengan teliti sebelum berkata: Jika kamu mahu, kamu boleh tinggal di sini dan jika kamu mahu pergi juga kami tidak akan menghalangmu. Demi Allah jika kamu bersembunyi dibawah telapak kakiku aku tidak akan mengangkatnya,” Ini kerana dia tidak mahu menyerahkan al-Thauri dan akan melindunginya.
Ketika di Basrah pula, al-Thauri bersembunyi dan bekerja sebagai tukang kebun dengan penuh amanah. Satu hari, pemungut zakat datang kepadanya:
“Hai tuan, siapakah kamu?”
“Saya penduduk Kufah.” al-Thauri menjawab.
“Pada pandanganmu, ruthab Basrah atau ruthab Kufah yang lebih manis?”
al-Thauri menjawab dengan jujur, “Saya belum pernah rasa ruthab Basrah.”
“Kamu berbohong!” jawab pemungut zakat tidak percaya.
Apabila pulang, pemungut zakat pun menceritakan kejadian tersebut kepada pemimpin tempatnya. Pemimpin tempatnya menempelaknya dengan berkata: “Celakalah kamu, jika benar apa yang kamu katakan sepatutnya kita perlu serahkan orang itu kepada Amirul Mukminin kerana dia adalah Sufyan al-Thauri. Ia boleh membuatkan kita rapat dengan Amirul Mukminin.”
Selain itu, pada zaman pemerintahan Khalifah al-Mahdi pula, Sufyan al-Thauri menerima surat undangan dari istana. Khalifah al-Mahdi ingin melantik al-Thauri sebagai gabenor Kufah. Sufyan al-Thauri menerima surat tersebut tetapi ketika beliau melalui sungai Dajlah beliau membuang surat tersebut kerana beliau enggan dan menolak jawatan tersebut. Sufyan terus melarikan diri ke Makkah kemudian ke Basrah. al-Mahdi mengeluarkan arahan untuk menangkap Sufyan al-Thauri dan al-Thauri terus menjadi buruan sehingga akhir hayatnya.
Di akhir hayatnya, Sufyan dicari oleh Khalifah Al Mansur dan Al Mahdi. Dia bersembunyi selama dua tahun dan dia mati di tempat persembunyiannya.
Dikatakan ketika beliau berada di Kota Mekah telah sampai berita kepada khalifah Abu Ja’far al-Mansur yang beliau masih berada di Mekah. Kebetulan tahun tersebut Abu Ja’far ingin melaksanakan haji dan apabila sampai di Madinah berita kedatangannya sudah diketahui oleh penduduk Mekah dan ulama’nya. Mereka amat bimbang apa yang akan berlaku kepada Sufyan al-Thauri. Sehinggalah Khalifah datang dari Madinah menuju ke Mekah dan memohon kepada pengawalnya supaya menjaga dan mengawal Sufyan al-Thauri agar tidak terlepas. Berita seperti ini amat menakutkan ulama’ dan penduduk Mekah. Tetapi Sufyan al-Thauri tetap tenang sehingga beliau berkata dalam doanya: “Ya Allah, jangan kamu masukkan Khalifah Abu Ja’far al-Mansur ke kota Mekah ini,” Sehinggalah apabila hampir sampai ke kota Mekah tiba-tiba Khalifah Abu Ja’far meninggal dunia.
Sufyan al-Thauri wafat di Basrah pada bulan Sya’ban tahun 161 Hijriah pada usia 84 tahun. Dia menghafaz tiga puluh ribu hadis. Beliau meninggalkan beberapa karya tulisannya seperti: Al-Jami’ Al-Kabir dan Al-Jami’ Ash-Shaghir – kedua-duanya adalah kitab hadith dan kitab tentang masalah pewarisan (Rujukan:
Tadzkirah Al-Huffazh
, oleh al-Dzahabi, dalam Al-Maktabah al-Shamilah, no. 198)
Semoga Allah SWT mengurniakan kepada kita sifat istiqamah dan merasa
‘izzah
dengan Islam serta mati dalam
husnul khatimah
. Amin.
Bertarikh: 28 Mac 2023 bersamaan 6 Ramadhan 1444H


#1153: Solat di Belakang Tabir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Jemaah wanita biasanya bersolat di belakang tabir. Ketika hendak melakukan solat berjemaah, adakah lebih afdhal tabir dibuka sedikit agar jemaah wanita dapat melihat saf lelaki di hadapan atau pun dibiarkan tabir bertutup.
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Antara syarat sahnya solat berjemaah ialah imam dan makmum mesti berada dalam satu tempat yang sama, atau
ijtima
. Jika antara imam dan makmum terdapat penghalang yang pada pandangan uruf memisahkan tempat kedua-dua pihak, maka tidak sahlah solat pihak makmum jika mengikut imam. Syarat
ijtima`
 ini berbeza antara solat yang dilaksanakan di masjid dan di luar masjid. Jika di masjid,  syaratnya adalah seperti berikut:
Hendaklah tiada penghalang untuk makmum sampai kepada imam walaupun perlu mengundur dan berpaling daripada kiblat. Ini kerana masjid dibina untuk tujuan solat berjemaah, maka setiap hukum yang dilakukan di dalamnya mengambil kira keadaan berjemaah. (Lihat
al-Majmu` Syarh al-Muhadzzab
, 4/307) oleh al-Nawawi,
 al-Bayan,
 4/139 oleh al-Imrani dan
al-Mughni
, 2/152 oleh Ibn Qudamah).
Manakala bagi qudwah di luar masjid atau salah seorangnya, sama ada imam atau makmum,  di luar masjid, syarat-syaratnya adalah seperti berikut:
Hendaklah tiada penghadang yang menegah daripada musyahadah (melihat kepada imam atau makmum yang sah qudwahnya dengan imam)
Hendaklah tiada penghalang bagi istitraq (boleh makmum berjalan sampai kepada imam tanpa perlu mengundur dan berpaling daripada kiblat.)
Tidak melebihi 300 hasta di antara imam di dalam masjid dan makmum di luarnya.
Menurut mazhab al-Syafie, kain penutup seumpama langsir pada urufnya memisahkan satu tempat kepada dua, bagi konteks kawasan solat selain masjid seperti dalam rumah dan pejabat. Berkata Syeikh Zainuddin al-Malibari:
“Sekiranya suatu menghalang jalan seperti tingkap, atau pandangan seperti pintu yang tertutup, sekalipun tidak berkunci, nescaya akan menghalang
musyahadah
 (penglihatan), sekalipun tidak menghalang laluan, contohnya seperti penutup yang labuh.” (Lihat
Fath al-Mu`in
, hlm. 75 dan
Tuhfah al-Muhtaj
, 8/203)
Disebut di dalam
I`anah al-Tolibin
 (2/35): “
[al-sitri]
…kata nama bagi sesuatu yang dijadikan penutup dengannya…
[al-markha]
 yakni antara imam dan makmum.”
Oleh itu, ketika makmum perempuan di halangi oleh kain penutup, tetapi tidak menghalangnya sampai ke imam kerana dapat ditembus dengan melewatinya dan tidak menghalangi
ru’yah
 kerana ditutup dengan penutup yang nipis atau tebal namun terbuka sedikit sehingga boleh melihat imam, maka solat jemaahnya sah.
Namun jika kain penutup itu menghalang
ru’yah
 (pandangan) kepada imam seperti tertutup rapat dengan penutup yang tebal hingga tidak terlihat imamnya sama sekali, maka solat makmum itu tidak sah. Apabila solat jemaah itu tidak sah, maka kesannya solatnya juga boleh terbatal sekali jika “makmum” itu menunggu “imam”nya dengan lama tanpa melakukan apa-apa. Jika menunggu tidak lama, maka solatnya sah tetapi dianggap sebagai solat bersendirian.
Manakala dihuraikan di dalam kitab
Fath al-Muin
 (hlm.178-179):
“Maka jika seseorang itu meninggalkan niat qudwah atau syak pada niat (termasuk jika syarat qudwahnya tidak memenuhi – pent.) kemudian dia mengikut pada perbuatan seperti menunduk badan untuk rukuk mengikut (“imam”nya) atau memberi salam, dengan niat tanpa mengikut imam, dan hal itu berlaku dengan lama mengikut uruf pada penungguannya, maka batallah solat.”
Di dalam
I`anah al-Tolibin
 (2/25) menyebut alasan batal itu ialah:
“Kerana orang yang solat itu bermain-main dengan keadaannya yang menggantung solatnya dengan solat orang lain tanpa penyambung yang sah antara mereka berdua.”
Ini merupakan pendapat yang
asah
 (lebih sahih). Adapun pendapat ulama yang
muqabil asah
 (berlawanan dengan yang lebih sahih) mengatakan hukumnya adalah tidak membatalkan solat tetapi dikira solat bersendirian. Fakta ini ada disebutkan dalam kitab
al-Majmu` Syarh al-Muhadzzab
 (4/201):
“[Pendapat yang asah lagi masyhur mengatakan hukumnya batal solatnya kerana solatnya diikatkan dengan orang yang tidak bukan imam bagi, maka jadilah seperti hukum mengikat dengan orang yang tidak bersolat. Inilah pendapat yang dipastikan oleh al-Baghawi dan ulama lain. Manakala pendapat kedua bahawa tidak batal kerana orang itu telah melaksanakan rukun-rukun berdasarkan bentuknya. Inilah pendapat yang telah dipastikan oleh ramai ulama. Justeru jika kita berpegang bahawa tidak batal solatnya maka jadilah solat itu dilaksanakan secara berseorangan, dan tidak mendapat pahala jemaah tanpa khilaf, dan inilah yang dijelaskan oleh al-Mutawalli, dan selain beliau.”
Berdasarkan fakta dan keterangan di atas, kami cenderung untuk mengatakan bahawa sebaiknya tidak diletakkan langsir yang menutup pandangan makmum perempuan kepada imam. Ini bagi mengeluarkan diri daripada khilaf yang berlaku dalam kalangan ulama berkenaan kesahihan solat berjemaah bahkan solat itu sendiri.
Imam al-Baihaqi ada menyebut satu riwayat daripada Imam al-Syafi’i yang berkata:
قَدْ صَلَّى نِسْوَةٌ مَعَ عَائِشَةَ زَوْجِ النَّبِيِّ صَلَّى اللهُ عَلَيْهِ وَسَلَّمَ فِي حُجْرَتِهَا، فَقَالَتْ: ” لَا تُصَلِّيَنَّ بِصَلَاةِ الْإِمَامِ؛ فَإِنَّكُنَّ دُونَهُ فِي حِجَابٍ “. قَالَ الشَّافِعِيُّ رَحِمَهُ اللهُ تَعَالَى: وَكَمَا قَالَتْ عَائِشَةُ فِي حُجْرَتِهَا إِنْ كَانَتْ قَالَتْهُ قُلْنَاهُ
Maksudnya:
“Beberapa orang wanita solat bersama Aisyah, isteri Nabi ﷺ dalam biliknya, kemudian Aisyah berkata: Janganlah kamu solat dengan solat Imam (kerana bilik beliau bersebelahan masjid Nabawi, ketika itu). Ini kerana sesungguhnya kamu tidak dapat mengikutinya di belakang disebabkan penghalang.”
Berkata al-Syafi’i – semoga Allah merahmatinya -: Seperti mana yang dikatakan oleh Aisyah (tentang solat berjemaah) di dalam biliknya, jika beliau mengatakan sebegitu, kami juga berpendapat sebegitu.” (Lihat
Sunan al-Kubra,
 5246 oleh al-Baihaqi).
Tambahan lagi, solat berjemaah di belakang imam yang tidak dapat dilihat pergerakan solatnya sebenarnya adalah sukar untuk mengetahui pergerakan dengan tepat. Keadaan ini juga mendedahkan makmum kepada kekeliruan jika imam tersilap dalam rukun, sujud tilawah, sujud sahwi atau seumpamanya.
Namun begitu, sekiranya ia berkenaan fakta yang menyebut surau pejabat itu telah diwartakan di bawah Jabatan agama bermaksud ia sudah menjadi mengambil hukum masjid, seperti disediakan untuk ditunaikan di dalamnya solat lima waktu, hanya sahaja dikekalkan nama surau bagi tujuan pentadbiran, maka kewujudan langsir itu tidak memudaratkan solat berjemaah berkenaan.
Jika statusnya bukan masjid, status solat makmum di belakang langsir yang tertutup penuh tidak dapat melihat pergerakan imam adalah tidak sah mengikut pendapat yang
asah
. Manakala pendapat kedua, mengatakan hukumnya adalah sah tetapi hilang fadhilat berjemaah. Manakala pendapat dalam mazhab Maliki, menghukumkan sah tetapi makruh apabila makmum berdekatan, dapat mendengar suara imam dan mengetahui pergerakannya tetapi tidak dapat melihatnya. (Lihat
Hasyiah al-Dusuqi
, 1/338 dan
al-Majmu’
, 4/309)
Saya katakan persoalan di atas bahawa isu buka atau tidak langsir, lebih baik tidak dibuka jika diketahui pergerakan imam melalui pembesar suara atau makmum yang berada di hadapan kerana imam untuk diikuti sebarang bentuk pergerakannya. Walaupun begitu, jika buka dengan selamat daripada fitnah, maka tidak mengapa.
Wallahu a’lam.
Bertarikh: 28 Mac 2023 bersamaan 6 Ramadhan 1444H


#1154: Pendapat Para Sahabat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Bagaimana kedudukan
qaul al-sahabi
atau pendapat sahabat?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Saya mulakan dengan definisi sahabat. Ibn Hajar al-Asqalani dalam
 al-Isobah fi Tamyiz al-Sahabah
 berkata bahawa sahabat Nabi adalah orang-orang yang berjumpa dengan Nabi dalam keadaan beragama Islam, dan meninggal juga dalam keadaan Islam.
Antara sahabat Nabi SAW adalah seperti Abu Bakar R.A, Umar R.A, Uthman R.A, Ali R.A dan lain-lain. Cukuplah seperti yang dinyatakan dalam
al-Rahiq al-Makhtum
 ketika mana Nabi menyampaikan khutbah al-Wada’, sahabat yang mendengarnya seramai 124,000 atau 144,000. (Lihat
al-Rahiq al-Makhtum
, hlm. 670)
Berkenaan dengan soalan di atas, kami nukilkan daripada Ibn Hamdan al-Harrani al-Hanbali yang berkata:
Dan adapun ucapan dan pendapat para sahabat dan mazhab-mazhab mereka, maka dalam hal ini terdapat dua mazhab (pandangan):
Yang paling sahih adalah:
 Ia merupakan hujah dan dibolehkan untuk mengikut mereka dalam hal tersebut.
Pendapat lain mengatakan
: (Sekiranya pendapat-pendapat mereka itu bercanggahan dengan qiyas), adakah itu menjadi satu taqlid sebagaimana yang telah kita sebutkan?
Maka yang zahirnya adalah: Itu adalah suatu taqlid kepada golongan yang berada di bawah mereka.[1]
Sekiranya kita mengatakan: (Bahawa keduanya itu bukan hujah), maka mereka (para sahabat) tidak ditaqlid (diikuti). Dan pendapat ini adalah jauh dari kebenaran.
Dan menjadi tuntutan ke atas orang jahil untuk mengikuti mereka (para sahabat) dengan syaratnya, sebagaimana para imam yang lain.
Tidak diambil kira ucapan al-Ghazali di dalam kitab (al-Mankhul) yang menyebut: ‘’Wajib bertaqlid kepada al-Syafie dan tidak dibolehkan bertaqlid kepada Abu Bakr dan Umar’’.
Ini berdasarkan sabda Nabi SAW:
اقْتَدُوا بِاللَّذَيْنِ مِنْ بَعْدِي أَبِي بَكْرٍ وَعُمَرَ
Maksudnya:
“Ikutlah kalian dengan dua orang selepasku iaitu Abu Bakr dan Umar.”
Riwayat Imam Ahmad (23245), al-Tirmizi (3662), al-Hakim (4516) dan al-Baihaqi (10056).
Begitu juga sabda Nabi SAW:
 فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ الْمَهْدِيينَ، عَضُّوا عَلَيْهَا بِالنَّوَاجِذِ
Maksudnya: “Maka ke atas kalian sunnahku dan sunnah para khulafa al-rasyidin yang mendapat petunjuk, dan gigitlah ia dengan gigi geraham.”
Riwayat Imam Ahmad (17144), Ibn Majah (42), Abu Daud (4607) dan al-Tirmizi (266).
Dan sabda Nabi SAW:
أَصْحَابِي كَالنُّجُومِ بِأَيِّهِم اِقْتَدَيْتُمْ اِهْتَدَيْتُمْ
Maksudnya:
“Para sahabatku ibarat bintang-bintang. Dengan sesiapa sahaja kalian ikuti nescaya kalian akan mendapat petunjuk.”
Riwayat al-Baihaqi dan al-Dailami. Hadis ini dihukum sebagai Dhaif Jiddan. Ada sebahagian muhaddis menghukumkan hadis ini sebagai maudhu’. Lihat juga dalam al-Ibanah al-Kubra oleh Ibn Batthah (no. 702) dan Jami’ Bayan al-‘Ilm oleh Ibn ‘Abd al-Barr (no. 1760).
Dibolehkan untuk bertaqlid dalam hal khabar-khabar, bagi seseorang yang merupakan ahli riwayat, ahli fekah, dan dia yang mempunyai kepakaran. Tidak cukup berpada dengan ‘adalah (keadilan) dirinya dan juga ‘adalah Bahkan hendaklah kita mengetahui kelayakan seseorang dalam bidang tersebut.
Dikatakan: (Wajib untuk bertaqlid kepada orang yang dipercayai dari kalangan ahli riwayat dan golongan pakar (dalam hal perkhabaran-perkhabaran), disebabkan hajat yang memerlukan kepadanya, ke atas sesuatu perkara yang kita tidak ketahui, disebababkan tidak ada petunjuk ke atasnya. Ini kerana, keadilan seseorang yang mengkhabarkan bukan merupakan suatu bukti sahnya perkhabaran tersebut. Sebagaimana keadilan seorang ‘alim bukan merupakan satu dalil benarnya fatwa yang dia keluarkan.
Sesungguhnya dalil itu terkhusus dengan ucapan yang dinukilkan dari hukum atau khabar, bukannya terkhusus dengan orang yang mengucapkannya dari sudut keadilan dan kebenaran. (Lihat
Sifat al-Mufti wa al-Mustafti
, hlm. 154, terjemahan dan
ta’liq
dari Pejabat Mufti Wilayah Persekutuan)
Dikatakan bahawa Imam al-Laith telah mengambil pendapat para sahabat jika mereka sepakat, sebaliknya, jika sebahagian mereka memberi pendapat dan tidak diketahui mana-mana sahabat yang menyalahinya, juga diambil pendapat tersebut. Adapun jika terdapat banyak pandangan para sahabat, maka dia pilih dari kalangan mereka yang pendapatnya lebih tenang pada jiwanya. Dan sekali-kali dia tidak keluar daripada semua pendapat tersebut. (Lihat
Manahij al-Tasyri’,
2/546 oleh Dr Baltaji dan juga
al-Fatwa Nashatuha wa Tatawwuruha
, hlm. 286)
Semoga Allah SWT kurniakan kepada kita semua kebaikan dan kefahaman dalam agama. Amin.
Wallahu a’lam.
Bertarikh: 28 Mac 2023 bersamaan 6 Ramadhan 1444H


#1155: Nabi Palsu Tulaihah bin Khuwailid al-Asadi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh kisahkan kepada kami berkenaan dengan nabi palsu bernama Tulaihah bin Khuwailid al-Asadi?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Tulaihah (طليحة) bin Khuwailid al-Asadi adalah orang ketiga yang mengaku sebagai nabi. Awalnya, dia memeluk Islam pada tahun 9 H. Namun, di akhir hayat Nabi SAW, dia murtad dan mengaku sebagai seorang nabi. Akan tetapi akhir hayatnya berbeza dengan Musailimah yang tidak sempat bertaubat. Dia bertaubat pada zaman pemerintahan Abu Bakar. Dan pada masa Khalifah Umar, dia dibenarkan untuk ikut sama berjihad.
Tulaihah adalah salah seorang dukun dari Bani Asad. Dia mendakwa sebagai seorang nabi di akhir masa kehidupan Nabi Muhammad SAW. Jadi, ia sama seperti Musailimah dan al-Aswad al-Ansi. Mengaku nabi ketika Nabi Muhammad SAW masih hidup. Tulaihah tinggal di Buzakha, sebuah tempat yang merupakan sumber air milik Bani Asad.
Pengakuan Tulaihah sebagai seorang nabi mulai tersebar setelah wafatnya Nabi SAW. Kaumnya pun mengikutinya. Mereka membatalkan perjanjian damai dengan kabilah Thayyi’ dan al-Ghauts. Kemudian mereka bersekutu dengan Ghatafan. Kabilah di hujung Arab yang memang berselisih dengan Madinah.
Bani Asad adalah sebuah kabilah yang bermukim di wilayah Najd. Mereka tinggal berjiran dengan kabilah Thayyi di sebelah timur dan kabilah Bakr di sebelah selatan. Di sebelah utara ada kampung kabilah Hawzan dan Ghatafan. Dan di sebelah barat adalah kabilah Abdul Qais dan Tamim. Suku-suku ini memiliki sejarah perjanjian damai sekaligus juga pertikaian. Perubahan keadaan damai dan perang sesuai dengan keadaan mereka dan perkembangan daerah yang berlaku di sekeliling mereka.
Pada tahun 9 H atau yang dikenal dengan ‘am al-wufud (tahun datangnya utusan-utusan), datang utusan Bani Sa’d menuju Madinah untuk berbaiah kepada Nabi SAW. Mereka berikrar untuk memeluk Islam. Jumlah mereka yang datang ketika itu sepuluh orang. Di antara mereka adalah Dhirar bin al-Azur, Wabishah bin Ma’bad, Tulaihah bin Khuwailid, dan lain-lain. Mereka berbincang berkaitan persengketaan antara mereka dengan kabilah yang berjiran, yakni Bani Thayyi’. Nabi SAW berusaha menghakimi dan menyelesaikan perselisihan itu. Nabi SAW menulis surat kepada mereka.
Sepucuk surat yang ditulis oleh Khalid bin Said. Bani Thayyi’ menanggapi, “Syaratnya, mereka tak boleh mendekati sumber air dan tanah Thayyi’. Ini kerana air Thayyi’ tidak halal dan bukan untuk mereka. Dan jangan mengusahakan tanah mereka orang-orang dari mereka.” Mereka menunjuk Qudha’i bin Amr seorang dari Bani ‘Adzrah sebagai pegawai mereka (Lihat al-Tabaqat oleh Ibnu Sa’d, 1/ 270-292).
Kabilah Asad, Ghatafan, dan Thayyi’ sebenarnya sudah saling berdamai sejak zaman jahiliyah sebelum masa nubuwwah. Kemudian terjadi persengketaan antara mereka, Thayyi’ keluar dari perjanjian. Asad dan Ghatafan pun menjauhkan kabilah daripada mereka. Perselisihan inilah yang ingin diselesaikan oleh Nabi SAW. Agar orang-orang Bani Asad tak lagi dilarang mengambil air dan mengusahakan tanah yang ada di Thayyi’.
Ketika Tulaihah mengumumkan diri sebagai nabi, dan semakin kuat mereka yang mengikuti dan percaya kepada pengakuan Tulaihah tersebut setelah wafatnya Nabi Muhammad SAW, orang-orang Ghatafan juga menerima pengakuan itu. Ini kerana mereka bermusuhan dengan Quraisy. Uyainah bin Hishn al-Fazzari mengatakan, “Aku tak mengetahui keadaan Ghatafan sejak terputusnya hubungan antara kami dengan Bani Asad. Sungguh aku akan memperbaiki perjanjian damai antara kami di masa lampau dan mengikuti Tulaihah. Demi Allah! Mengikuti seorang nabi dari dua kelompok yang menjadi sekutu lebih aku cintai daripada mengikuti Quraisy. Muhammad telah wafat. Sedangkan Tulaihah hidup.” (Lihat Tarikh al-Tabari, 3/257). Kesimpulannya, kabilah-kabilah ini membenci kepemimpinan Quraisy.
Tidak jelas apa yang memotivasi Tulaihah mengaku sebagai nabi. Bisa jadi hal itu ia lakukan semata-mata kerana persaingan kabilah. Indikasinya adalah ucapan Uyainah bin Hishn di atas.
Dalam dakwahnya, Tulaihah tidak mengajak masyarakat Arab untuk menyembah berhala. Hal ini juga tak dilakukan oleh mereka yang mengaku-ngaku nabi selain dirinya. Mereka sekali-kali tidak menyerukan agar masyarakat Arab kembali ke tradisi lama menyembah berhala. Ini kerana dakwah tauhid sudah begitu menyebar. Paganisme di Jazirah Arab sudah berhasil dilupuskan secara tuntas oleh Nabi Muhammad SAW.
Hampir tidak ada pemikiran Tulaihah yang diabadikan dalam catatan sejarah. Yang sampai kepada kita hanyalah berita bahawa ia mengingkari rukuk dan sujud dalam solat. Ia mengatakan, “Sesungguhnya Allah tidak memerintahkan untuk meletakkan wajah kamu di tanah. Atau mengangkat punggung kamu dalam solat.” Ia juga mengatakan, “Sesungguhnya Allah tidak memerintahkan melumuri wajah kamu dan memburukkan punggung kamu. Ingatlah Allah dengan berdiri…” (Lihat Futuh al-Buldan oleh al-Balazuri, hlm 106).
Pada masa hayat Nabi SAW, beliau memerangi orang-orang yang mendakwa sebagai nabi. Seperti nabi palsu al-Aswad al-Ansi. Rasulullah SAW memerintahkan Dhirar bin al-Azur untuk menghadapi Tulaihah. Namun misi ini belum berhasil hingga Rasulullah SAW wafat.
Abu Bakar RA dilantik menjadi khalifah setelah wafatnya Rasulullah SAW dan memimpin kaum muslimin. Dia mengarahkan Khalid bin al-Walid RA untuk mengepalai pasukan untuk menumpaskan Tulaihah dan pengikutnya. Khalid berhasil mengalahkan pasukan Tulaihah. Namun si nabi palsu ini berjaya melarikan diri ke negeri Syam. Dalam masa pelarian itulah Tulaihah sedar dan kembali menyatakan keIslamannya. (Lihat karya kami yang berjudul
Nabi-Nabi Palsu
, hlm. 49-53)
Bertarikh: 28 Mac 2023 bersamaan 6 Ramadhan 1444H


#1156: Pengimarahan Masjid & Surau

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Kebiasaan di taman-taman perumahan ada surau masing-masing. Kerana ingin meraih fadhilat yang lebih besar dengan bersolat di masjid, maka ahli jemaah surau tersebut bersolat di masjid, dan membiarkan surau tiada solat berjemaah. Adakah dikira berdosa ahli kariah surau tersebut? Begitu juga sebaliknya, masjid berkunci dan tiada solat jemaah didirikan. Akan tetapi surau taman-taman di dalam kariah masjid ada mendirikan solat berjemaah. Adakah ahli kariah masjid dikira telah menunaikan fardhu kifayah?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Kami mulakan dengan firman Allah SWT:
إِنَّمَا يَعْمُرُ مَسَاجِدَ اللَّـهِ مَنْ آمَنَ بِاللَّـهِ وَالْيَوْمِ الْآخِرِ وَأَقَامَ الصَّلَاةَ وَآتَى الزَّكَاةَ وَلَمْ يَخْشَ إِلَّا اللَّـهَ ۖ فَعَسَىٰ أُولَـٰئِكَ أَن يَكُونُوا مِنَ الْمُهْتَدِينَ
Maksudnya: Hanyasanya yang layak memakmurkan (menghidupkan) masjid-masjid Allah itu ialah orang-orang yang beriman kepada Allah dan hari akhirat serta mendirikan sembahyang dan menunaikan zakat dan tidak takut melainkan kepada Allah, (dengan adanya sifat-sifat yang tersebut) maka adalah diharapkan mereka menjadi dari golongan yang mendapat petunjuk.
(Surah al-Taubah: 18)
Pengimarahan masjid mengandungi dua aspek iaitu membinanya dan melaziminya. Seseorang hanya dikatakan mengimarahkan masjid sekiranya dia kerap berulang alik ke masjid. (Lihat
al-Tafsir al-Kabir
, 5/9)
Imam al-Qurtubi di dalam tafsirnya
al-Jami’ li Ahkam al-Quran
 (8/90) menyatakan terdapat golongan salaf menyatakan, “Sekiranya kamu melihat seseorang mengimarahkan masjid maka perelokkanlan prasangkamu kepadanya.” Ini seperti mana hadis Nabi SAW daripada Abi Said Al-Khudri R.A bahawa Rasullullah SAW bersabda:
إِذَا رَأَيْتُمُ الرَّجُلَ يَعْتَادُ الْمَسْجِدَ فَاشْهَدُوا لَهُ بِالْإِيمَانِ
Maksud: “Bila kamu sekalian melihat seseorang yang sentiasa pergi ke masjid maka persaksikanlah keimanan untuknya.”
Riwayat al-Tirmizi (1060), Ibn Majah (802) dan Ahmad (3/68)
Syeikh al-Mubarakfuri berkata: “Setengah riwayat menyebut orang yang begitu setia mendatangi masjid atau memelihara untuk sentiasa ke masjid.” (Lihat
Tuhfah al-Ahwazi
, 8/389)
Maksud memakmurkan masjid adalah dengan menetapinya untuk melaksanakan ibadah di dalamnya dalam rangka meraih keredhaan-Nya. Antaranya seperti melakukan solat, berzikir kepada Allah SWT dan mempelajari ilmu agama. Juga termasuk maknanya adalah dengan membangunkan masjid, menjaga dan memeliharanya. (Lihat
Aisar al-Tafasir li Kalam al-‘Aliy al-Kabir
, 2/66)
Ibn al-Jauzi menyebut, yang dimaksudkan dengan memakmurkan masjid (dalam ayat di atas), ada dua pendapat:
Selalu datang ke masjid dan duduk di dalamnya (untuk beribadah kepada Allah SWT)
Membangunkan masjid dan memperbaikinya. (Lihat
Zad al-Masir fi ‘Ilm al-Tafsir
, 3/408)
Syeikh al-Tantawi dalam menafsirkan ayat ini menjelaskan di dalam kitabnya “Orang yang mengimarahkan masjid merupakan mukmin yang benar-benar beriman kepada Allah SWT dengan apa yang disuruh dan apa yang dilarang dengan petunjuk daripada Baginda SAW dengan hati yang penuh dengan keikhlasan.” (Lihat
 Tafsir al-Wasit
, 6/228)
Buya Hamka berkata: “Di sini terdapat kalimat (انما) yang dalam bahasa arab disebut (اداة حصر) yang membawa maksud ‘alat pembatas’. Kita maksudkan di sini (hanya), maka terbataslah orang-orang yang boleh meramaikan dan memakmurkan masjid-masjid Allah, iaitu hanya orang-orang yang beriman kepada Allah dan hari akhirat, yang solat dan berzakat, dan tidak ada tempat takutnya melainkan Allah. Di luar orang-orang yang mempunyai syarat selengkapnya, tidaklah boleh meramaikan dan memakmurkan masjid.” (Lihat
Tafsir al-Azhar
, 10/164)
Menurut Dr Yusuf al-Qaradhawi, memakmurkan masjid bermaksud mendirikan solat di dalamnya, berdoa, berzikir dan menegakkan syiar-syiarnya. Takrif ini menggambarkan bahawa masjid bukan sekadar tempat untuk melaksanakan ibadat, tetapi juga untuk menyampaikan dakwah Islam.
Aktiviti pengajian ilmu agama perlu diadakan di masjid-masjid supaya ia sampai kepada masyarakat dengan baik. Masjid itu adalah madrasah dakwah dan ia juga pejabat negara Islam. Masjid adalah tempat mengadakan mau’izah dan pengajian harian, mingguan dan ceramah berkala.
Masjid berperanan dalam memberi ilmu kepada yang jahil, pertolongan kepada yang fakir, memandu urusan kesihatan dan kemasyarakatan, menyebarkan berita penting untuk ummah, bertemu dengan diplomat asing, mengatur tentera di medan perang, menghantar pendakwah dan perwakilan untuk perdamaian. (Lihat a
l-Dawabit al-Syar’iyyah li Bina’ al-Masajid
, hlm. 6-7)
Memakmurkan masjid juga adalah ialah dengan selalu menghidupkan jemaahnya, memelihara dan membersihkannya dan memperbaiki jika berlaku kerosakan. Mencukupkan mana yang kurang dan menziarahinya untuk ibadat. Dalam ayat ini ditegaskan hanya orang yang hidupnya telah dibentuk oleh satu bentuk pemikiran yang memang telah terikat hatinya dengan masjid.
Orang yang tidak beriman kepada Allah dan hari akhirat, tidak akan tergetar hatinya untuk meramaikan masjid begitu juga yang tidak solat, tidak suka untuk mendekati masjid. Mereka yang bakhil daripada berzakat amat takut ke masjid kerana bimbang bertemu orang yang miskin dan yang berhak menerima zakat. Ini kerana masjid untuk semua lapisan masyarakat yang mungkin kita temuinya.
Sayyid Qutub menyatakan di dalam tafsir
Fi Zilal al-Qur’an
: “Ayat ini hanya menyebut “takut kepada Allah” selepas menyebut dua syarat keimanan dalaman dan amalan luaran. Dan ini bukanlah bererti “takut kepada Allah” suatu pernyataan lebihan, kerana yang dipastikan di sini ialah keikhlasan kepada Allah dan menjauhkan diri dari segala bayangan syirik sama ada di dalam perasaan atau perilaku. Ketakutan seseorang kepada yang lain dari Allah itu merupakan sejenis syirik khafi yang sengaja diperingatkan al-Quran di sini supaya I’tiqad dan amalan seseorang itu hanya untuk Allah semata-mata. Di waktu ini sahaja para mukminin berhak mengimarahkan masjid-masjid Allah dan mengharapkan hidayat dari Allah.” (Lihat
Fi Zilal al-Quran
, 7/230)
Justeru, saya katakan, dalam persoalan di atas, masjid dan surau hendaklah dihidupkan kerana ia merupakan syiar. Pada saat yang sama, jemaah yang hendak ke masjid atau hendak ke surau adalah dibolehkan kerana di sana terdapat nas yang menunjukkan solat di masjid yang lebih ramai lebih besar pahalanya. Dalam menghidupkan syiar Islam ini, surau-surau perlu diimarahkan dan tidak kiralah sama ada masjid atau surau apabila ditegakkan solat berjemaah, maka gugurlah fardhu kifayah bagi satu-satu tempat.
Saat yang sama, saya mengharapkan kerjasama antara masjid dan surau untuk mengimarahkan rumah Allah SWT di samping mencari
mad’u-mad’u
yang baru untuk dikempen agar mereka menjadi jemaah masjid atau surau. Ini merupakan dakwah yang penting kepada sesama umat Islam agar hati mereka sentiasa bergantung kepada masjid atau surau.
Dalam erti kata lain, merekalah yang akan mengimarahkan masjid dan surau. Semakin ramai jemaah masjid dan surau di satu-satu tempat, maka semakin baiklah tempat tersebut. Semakin banyak aktiviti masjid dan ibadat yang dilakukan, serta pengimarahan yang menyeluruh, maka semakin hiduplah masjid di tempat tersebut. Semoga kita menjadi salah seorang yang menepati nas Ilahi sebagai pengimarahan masjid. Amin.
Wallahu a’lam.
Bertarikh: 28 Mac 2023 bersamaan 6 Ramadhan 1444H